ULMA Taldea Archivos - Page 2 of 8 - ULMA\nULMA> Albisteak> ULMA Taldea> Página 2\nULMA Taldea\t2018-05-29\nULMA Taldea talentu bila WORKinn enplegu foroan\nMaiatzaren 30 eta 31n WORKinn enplegu foroaren 2. edizioa egingo da Bilbao Exhibition Centren, Makina-erremintaren Espainiako Bienala (BIEMH) egiten den une eta leku berean, eta ULMA Taldea egongo da bertan. Pertsonekiko eta ingurunearekiko konpromisoa indartzea da funtsean ULMAren helburua, ULMA Taldearen moduko hain Talde dibertsifikatuan eta zabalean lan egiteko interesa duten pertsonekin harremanak estutzen jarraitzeaz […]\nULMA Taldea\t2018-05-27\nULMA Architectural Solutions-eko batzarra: enpatia eta entzute aktiboa landuz\nMaiatzaren 18an, urteko batzarraz gain, enpatia eta entzute aktiboa lantzea helburu zituen dinamika bat egin zen kooperatibako bazkideen artean, hausnarketa eta parte-hartze praktikekin. Jardunaldia hasteko, bazkideek Antonio Canceloren hitzaldia entzuteko aukera izan zuten, Eroski Kooperatibaren sortzailea eta Mondragon Taldeko lehendakari ohia. Cancelok bere historia partekatu zuen bertaratutakoekin, Eroskiren hasierak eta kooperatibako balioak eta enpresako sustatzaile eta goi-kargudun izatearen bizipenak azaldu […]\nEuropako Batzordeak ULMA Taldea saritu du, bere Enpresa Sustapenerako eta Berrikuntzarako duen Zentroan azken urteetan egin duen lanagatik. Saritzeko, 1,45 milioi euroko laguntza bat eman dio, osasunaren sektorera bideratutako proiektu bat garatzeko. Proiektuak “Retinal” izena du, eta erretinopatia diabetikoa garaiz diagnostikatzeko soluzio integral bat proposatzea du helburu, izan ere, erretinopatia diabetikoa da diabetesak begietan eragiten […]\nULMA Taldea\t2017-11-17\nULMA Be Basque Talent Conference konferentziaren 10.edizioan izan da\n2017ko azaroaren 11, Nemetschek Business & Conference Center, Munich. Leku aproposa Be Basque Talent Conference konferentziaren 10.edizioa egiteko. Konferentzia honetan elkartu ziren Euskal Herriko 25 erakunde eta nazioarte mailako ikasketak egitera joandako goi mailako 130 profesional kualifikatu. Euskal Herritik irtendako profesionalak, profesional gisa hazteko asmo irmoarekin, gaur egun Alemanian jarraitzen dutenak. Bi helburu zehatz. Enpresen aldetik, profesionalen […]


finantza-kultura Archives - Ba da beste modu bat | Laboral Kutxa Blog\nArgitaratua 16 urtarrila, 2017\nEtxean aurrezteko aholkuak: antolatu, gastuak planifikatu, birziklatu, puntu-txartelak...\nArgitaratua 7 azaroa, 2016\nZenbat kobratuko dut erretiroa hartzen dudanean? Pentsio-plan bat behar al dut erretiro-pentsioa osatzeko? Zer zerga-abantaila ditu?\nNire negozioak Interneten egon behar al du?\nArgitaratua 12 iraila, 2016\nGure negozioa txikia bada ere, web-orriek aurkezpen-txartel gisa jarduten dute zer eskaintzen dugun, non gauden, gure ordutegiak zein diren eta abar adierazteko orduan. Gainera, horien bitartez Interneteko bilatzaile bat erabiltzen duten etorkizuneko bezeroengana irits gaitezke\nKontratu motak: Prestakuntza- eta ikasketa-kontratuak\nArgitaratua 11 apirila, 2016\nPrestakuntzako eta ikaskuntzako kontratuaz arituko gara. Krisialdian gazteen artean enplegua sustatu eta haien lan-munduratzea bultzatzeko sortu zuten kontratu mota hori, eta sistema teoriko eta praktikoaren bidez langileei lanbide-prestakuntza espezifikoa eskaintzea du xede. Horrenbestez, lanpostuan bertan…


Urdaiazpiko eta idiazábal gaztaren etxeko kroketak – Egutegi Gastronomikoa\nArgitaratu zure errezeta\nUrdaiazpiko eta idiazábal gaztaren etxeko kroketak\n800 CK esne\n200 CK nata\n150 gr irin\n140 gr. gurin\n150 gr. urdaiazpiko txiki txiki moztuta\n150 gr. idiazábal gazta rallatu\nJaponiako ogi xigortua Panko izenekoa\nKazuela batean gurina jarriko dugu, urtu ondoren irina gehitu eta egurrezko koilara batez mugituko dugu, dena bola bat egin arte.\nKontuz erre gabe (Roux) eta pare bat minutuz sukaldatzen laga eta ondoren pixkanaka esne eta nata nahasketa gehituko dugu, inoiz ez dena batera grumorik egin gabe, hau dena beti varilla batez mugituz 20 minutuz su baxuan.\n5 minutu falta direnean urdaiazpikoa sartai batean salteatu eta idiazábal gaztarekin batera bexamelera botako dugu.\nBexamelari gatz eta intxaur muskatua botako diogu gure gustura eta dena gurinez bustitako erretilu batera botako dugu eta film plastikoaz dena inguratuko dugu, bexamelaren azala ukituz, horrela ez zaio kostrarik egingo, hau hozkailuan utziko dugu egun batez.\nDenbora pasata, bexamela erretilutik atera, moztu eta kroketak egingo ditugu. Irinetik pasa, ondoren arrautz batitutik eta azkenik ogi xigortu eta Panko nahasketatik (30%70%). Olio ugarian frijitu hau 180 gradutan dagoelarik\nView more Recipes by this chef


Irekia Eusko Jaurlaritza - Gobierno Vasco :: Eusko Jaurlaritzak Legegintzako Herri Ekimena arautzen duen legearen kontra Espainiako Gobernuak Konstituzio Auzitegian aurkeztuko duen errekurtsoaren berri eman du\nEusko Jaurlaritzak Legegintzako Herri…\n\nEusko Jaurlaritzak Legegintzako Herri Ekimena arautzen duen legearen kontra Espainiako Gobernuak Konstituzio Auzitegian aurkeztuko duen errekurtsoaren berri eman du Iturria: Irekia\n\nJosu Erkoreka bozeramailearen ustez, azken lau urteotan egindako lanari euskal gizarteak emandako "abala" da hauteskunde autonomikoen emaitza\nJosu Erkoreka Eusko Jaurlaritzako bozeramaile eta Herri Administrazio eta Justizia sailburuak Espainiako Gobernuak Konstituzio Auzitegian aurkeztuko duen beste errekurtso baten berri ematen du gaur. Azaldu duenez, Espainiako Gobernuak iragarri du “10/2016 Legea, Legegintzako Herri Ekimena arautzeari buruzkoa” errekurritzeko asmoa duela konstituzio-kontrakotzat jotzen baitu Euskal Autonomia Erkidegoan onartzea “Euskal Autonomia Erkidegoan bizi diren atzerritarrek politikan parte hartzeko eskubidea”.\nEusko Legebiltzarrean ordezkaritza duten alderdi politikoek aho batez onartutako legea da. Ekainaren 30ean onartu zen eta aldaketa hauek jasotzen zituen: 30.000tik 10.000ra jaistea “Legegintzako Herri Ekimen” bat aurkezteko behar zen sinatzaile kopurua eta “Legegintzako Herri Ekimenak” sinatzearen ondorioetarako pertsona baliodunen sorta irekitzea. Hala, esaterako, euskal legeak eskubidea ematen die udal-erroldetan izena eman duten atzerritarrei, legezko egoeran daudenei, legegintzan proposatzeko eta parte hartzeko. Horrela, nahiz eta Euskal Autonomia Erkidegoan legez bizi eta eskubide politiko guztiak dituzten eta adinari eta erroldatzeari dagozkien eskakizunak betetzen dituzten pertsonak izan, Espainiako Gobernuaren iritzian ezin zaie onartu legegintzako ekimenetan parte hartzeko eskubidea.\nErkorekak gogorarazi duenez, Espainiako Gobernuak beste euskal lege bat errekurritu du, alderdi politiko guztien babesa duena eta herritarrek bizitza politikoan parte hartzea erraztu, sinplifikatu eta ahalbidetzen duena. “Dirudienez, ez zaio batere axola euskal gizarteak eta ordezkari dituen alderdi politikoek aho batez adierazitako iritziaren kontra egitea”, adierazi du bozeramaileak. Esan duenez, Eusko Jaurlaritzak Eusko Legebiltzarrak negoziatu, adostu eta onartu zuen baldintzetan defendatuko du lege hori.\nEusko Jaurlaritzak joan den igandeko Eusko Legebiltzarrerako hauteskundeen emaitzen balorazioa egin du, eta, bozeramailearen esanetan, Exekutiboak azken lau urteotan egindako lana abalatzen dute. Bere ustez, hauteskundeen emaitza “oso argia” da, eta, helburu nagusitzat enplegu gehiago eta hobea sortzea hartuta, “bide berean aurrera egiten jarraitzeko” euskal gizarteak emandako babesa da.\nBestalde, Erkorekak jakinarazi du azaroaren bigarren hamabostaldia arrazoizko epea litzatekeela Exekutibo berria eratzeko, eta, hala egingo balitz, Eusko Jaurlaritzak 2017ko otsailerako onartuta eta Ganberara bidalita izan lezake aurrekontu berria.\nintervencion_preguntas_cons... behera kargatu (20 MB)\nerkoreka_alderdien_momentua... behera kargatu (800 KB)\nerkoreka_errekurtsoa_konsti... behera kargatu (1 MB)\nerkoreka_gobernu_osaketa_az... behera kargatu (900 KB)\nerkoreka_hauteskundeaen_bal... behera kargatu (1 MB)\nerkoreka_alderdien_momentua... 20 MB\nerkoreka_errekurtsoa_konsti... 30 MB\nerkoreka_gobernu_osaketa_az... 20 MB\nerkoreka_hauteskundeaen_bal... 30 MB


Gauza da arratsalde osoa duzula libre eta, amaren etxean bazkaldu eta gero, etxera bueltatu eta ordu erdiko siesta egin duzula. Liburu bat irakurtzen hasi zara ondoren, ordu bi egin dituzu. Hasita daukazun beste bat hartu duzu gero eta beste ordubete eskas egin duzu harekin. Hirugarren liburu batekin egin duzu ahalegina, baina hogei minuturen ostean konturatu zara nekatuta zaudela eta, zazpiak izan arren, ez duzula irakurtzen jarraituko. Kalera erabaki duzu, euria goian-behean.\nEtxeko eskaileretara irten zara orduan eta, demagun, kalera jaitsi barik, hirugarren solairura igo zara. Etxebizitza bateko atea ireki eta ikusi duzu bikote ezkonberria bizi dela hor, edo agian ezkondu ere ez direla egin, baina elkarrekin bizi direla duela gutxi. Eurek ezin zaituzte ikusi, jakina. Ez die erreparorik ematen eta azpiko arropatan dabiltza korridoretik, sukaldetik, eta lantzean behin laztan ez oso garbia egiten diote elkarri. Sofa gainean ekin diotenean, buelta hartu eta bazoaz, baina, kanporako bidean, balizko seme edo alaba bati buruz ari direla aditu duzu, eta badela garaia esan du mutilak, edo beste urte pare batez itxarotea komeniko zela edo hainbeste ere ez, edo uste duzu kapaz izango garela, edo ia mundu guztia da kapaz, eta isiltasuna.\nKalera irten zara. Ez dabil jende asko, euriarekin, haizearekin. Uste baino urrunago heldu zara, ikusi dituzun bide-seinale batzuk ez dituzu ezagutzen. Komisariaren ondotik pasatu zara. Zabalik daude leihoak, harrigarria bada ere, eguraldi honekin. Zaratak entzuten dira barruan, kolpeak izan daitezkeenak ere bai. Atea zabaldu duzu, barruko inork ezin zaitu ikusi, jakina. Hirugarren solairuko neska bera ikusi duzu gela batean orduan, aulki baten ondoan, biluzik. Oso jarrera arraroan dago, ez da batere naturala, giharrak tentsioan behar ditu. Lau gizon daude inguruan, galderak egiten dizkiote. Batek bueltak ematen ditu gelatik, geldirik daude besteak.\nKalera irten zara. Urduri zaude eta normalean baino arinago ari zara ibiltzen. Lehenengo bonbak hasi dira lehertzen, hegazkinei begiratu diezu. Ez dakizu ziur, baina iruditzen zaizu garajeak direla gordelekurik onenak, liburuetan irakurri duzunarengatik, pelikulak. Atari batera sartu zara, iruditu zaizu etxe horrek garajea behar duela. Baina eskaileretan behera egin beharrean, gora egin duzu. Etxebizitza bateko ate bat ireki duzu, demagun, hirugarren solairuan. Sartu egin zara. Lehengo gizon bera ikusi duzu, etxe berean, bakarrik orain, biluzik, dutxatik. Ume bat dauka sehaskan, negarrez, bonben zarata seguruenik. Gizonak ez daki zer egin, kalera joan umearekin, etxean eutsi, garaje batera, soto batera.\nUmea hartu duzu gizona jantzi bitartean. Isildu egin da, baina antsia batzuk egin ditu oraindik. Leiho bat lehertu da orduan gizonaren ondoan. Hil egin du. Ez da orain bonbarik. Etxera itzuli zara umearekin. Sumatu duzu ez duzula luzaro irakurtzeko astirik izango.


Eskuekin gorputza osatzen - - Erran.eus\nBidazi 2018-09-07 13:22\nDenok daukagu sentsibilitate berezi bat gure eskuetan. Kolpe bat hartzen dugunean, segituan jartzen ditugu eskuak mina arintzeko, nahiz eta inkontzienteki egin. Sortzez dugu ahalmen hau. Eta ahalmen honetaz baliatzen da osteopatia.\nOsteopatia eskuzko medikuntza da, non osteopatak bere eskuak bestearen gorputzean errespetuz eta sentsibilitatez pausatzen dituen. Bere ezagupen teoriko eta praktikoak erabiliz, ehunen mugimenduaz ohartzen da eta mugimendua eteten den lekura joaten da. Gorputzaren egitura ezberdinen mugimendu galeraz gain, pertsonaren historia, bere ingurugiroa, familia, lana, gatazkak... kontuan hartzen dituena dugu.\nGiza gorputzean atal guztiak erlazionatuak daude, multzo bateratu eta harmoniatsua osatuz. Honen ondorioz, edozein arazok, edozein mailatan, gorputz osoarengan eragingo du. Min edo sintoma konkretu batekin kontsultara goazenean, min hori azaleratzen den tokian aritzea esperoko dugu, baina sintomaren jatorria, gorputzean beste nonbaiten egon daiteke. Gorputzeko atal bat disfuntzioan dagoenean, beste guztiak birmoldatzen baitira, behin eta berriz, sintoma azaleratu arte.\nOsteopata, bere eskuen laguntza eta babesarekin, gorputzeko ehunak sentitu eta 'aditzerakoan' oreka berriz ezartzen saiatuko da. Honek eragina edukiko du, gure osasun fisikoaz gain, gure egoera mental, nerbioso eta emozionalean. Terapia lasaigarri eta orekatzailea baita. Gure gorputzaren ongizatean eragin positiboa dauka, ez bakarrik gaixotasuna agertu denean, baizik eta prebentiboa ere badugu.\nEz dezagun ahaztu, gure izatea, gorputzaren bitartez gauzatzen dela. Berari esker sentitzen dugu, elikatu, mugitu, komunikatu, hitz batean esanda, BIZI gara. Arreta jar diezaiogun, saiatu sentitzen bere beharrak, eta mimatu dezagun gure gorputza. Bizitza honetan dugun ibilgailua dugu eta oso inportantea da ahal den eta hoberen zaintzea, gure altxorrik preziatuena bezala, bizitzako bidaiaz gozatzeko.


Pertsonalizatutako Haurren Oinetakoak, Gizonezkoen Oinetakoak, Emakumezkoen Oinetakoak Fabrika | Fowin Oinetakoak\nGizonezko zapatilak oinetakoak\nGizonezko Sandaliak Oinetakoak\nGizonezkoen Casual Oinetakoak\nEmakumeen Zapatilak Oinetakoak\nEmakumeen Sandaliak Oinetakoak\nEmakume Oinetako Oinetakoak\nUmeentzako zapatilak oinetakoak\nUmeentzako Sandaliak Oinetakoak\nUmeentzako Casual Oinetakoak\n2003. URTEAN SORTUA\nFOWINek profesionalki ekoizten ditu zapatilak, sandaliak eta casual oinetakoak.\nHaurrentzako oinetako pertsonalizatu onenak eskaintzea, gizonen oinetakoak& emakumezkoen oinetakoak.\nGure 10 diseinatzaileek gure elementuetako edozein pertsonaliza dezakete zuretzat, edo hutsetik produktu berri bat sortu zure zehaztapenetan oinarrituta.\nISO 9001:2000 ziurtagiria duen fabrika.\nBi produkzio-lerro, injekzio-tailer bat eta ontziratzeko bi lerro ditu.\nZerbitzu pertsonalizatuak eskaintzea\nShantou Fowin Footwear Limited 2003an sortu zen. Larruzko eta PUzko zapatilak eta sandaliak ekoizten espezializatuta gaude EVA eta PVC zolekin. Gure katalogoak orain 120 diseinu baino gehiago ditu gizonezkoen oinetako pertsonalizatuetarako, emakumezkoentzako oinetako pertsonalizatuetarako eta haurrentzako oinetakoetarako. ISO 9001:2000 ziurtagiria duen 16.000 m2-ko fabrika bat lantzen dugu, bi ekoizpen-lerro, injekzio-moldeaketa tailerra eta bi ontziratze-lerro. Gure hileko edukiera 150.000 bikotekoa da. Gure 10 diseinatzaileek gure elementuetako edozein pertsonaliza dezakete zuretzat, edo hutsetik produktu berri bat sortu zure zehaztapenetan oinarrituta.\nIngelesa eta japoniera menperatzen duten 20 profesionalek osatzen duten bezeroarentzako arreta-talde bat dugu eta Dubain sukurtsal bat dugu Ekialde Hurbileko eskualdeko eskaerak kudeatzeko. Entregatzeko epeak 15 egunekoak dira. Ezagutu zergatik Ipar Amerikan, Europan, Ekialde Hurbilean eta Asiako hego-ekialdean 30 erosle baino gehiagok fidatzen duten Fowin Footwear. Jar zaitez gurekin harremanetan gaur.\nGoiko: puForrua: puPlantilla: pvcKanpo-zola: pvcKolorea: urdina/brMOQ: 800prsTamaina sorta: # 36-41Ordainketa elementua: TT/LCEX ataka:SHENZHEN/SHANTOUEpea: 35 egunJarri nirekin harremanetan:fowin@fowin.cn\nEmakumeen Harrizko Zapatila\nGoiko: puForrua: puPlantilla: puKanpo-zola: tprKolorea: urdina/brMOQ: 800prsTamaina sorta: # 36-41Ordainketa elementua: TT/LCEX ataka:SHENZHEN/SHANTOUEpea: 35 egunJarri nirekin harremanetan:fowin@fowin.cn\nEmakumeen atzeko zapatila\nGoiko: puForrua: puPlantilla: puKanpo-zola: tprKolorea: bl/biluziMOQ: 800prsTamaina sorta: # 36-41Ordainketa elementua: TT/LCEX ataka:SHENZHEN/SHANTOUEpea: 35 egunJarri nirekin harremanetan:fowin@fowin.cn\nGoiko: puForrua: puPlantilla: puKanpo-zola: pvcKolorea: tan/slMOQ: 800prsTamaina sorta: # 36-41Ordainketa elementua: TT/LCEX ataka:SHENZHEN/SHANTOUEpea: 35 egunJarri nirekin harremanetan:fowin@fowin.cn\n2003an sortua, a garapena, fabrikazioa eta salmenta konbinazioan espezializatutako enpresa. FOWINek profesionalki ekoizten ditu zapatilak, sandaliak eta casual oinetakoak. Gizonezko oinetako pertsonalizatu onenak eskaintzea, emakumezkoen oinetako pertsonalizatuak& haurrentzako oinetakoak.\nKalitatea lehena izanik, bezeroen gogobetetasuna da FOWINek etengabe bilatzen duen helburua, eta haien konfiantza eta laguntza Fowinek aurrera egiten duen bultzada dira. Aurkitu emakumezkoen oinetako pertsonalizatuen azken aukeraketa, gizon pertsonalizatutako oinetakoak& haurrentzako oinetakoak fowin oinetakoetan.\nZerk egiten ditu gure bezeroak\nErakusketa Bezeroaren Argazkia


Jorge Soto (Policlínica Gipuzkoa) dermatologoak une honetan patologiak okerrera egin duela egiaztatu du, egoera epidemiologiko berriaren ondorioz – GAUR DONOSTIA\nFecha: 28 octubre, 2020Autor/a: Gorri 0 Comentarios\nPsoriasia, gaixotasun inflamatorio kronikoa da, mingarria eta oso gailenkorra, biztanleriaren %2,3ak erasaten duena. Gaur egun ez du sendabiderik, baina kasu bakoitzarako tratamendua ezarriz eta hau denboran mantenduz, hobekuntza sintomatologiko nabarmenak lortzen dira. Jorge Sotok, Policlínica Gipuzkoan dermatologoa, patologiaren okerragotzea “egoera epidemiologiko berriarekin lotura” izan dezakeela dio, eta “lan-egoera irregular batek, familia-arazo batek edo gaixo dagoen ahaide batek eragin dezakeen estres eta antsietate egoera” ere erruduna izan daitekela dio.\nPsoriasia ezin da trasmititu, baina hala ere gaixotasuna duten pertsonak estigmatizatuak sentitu daitezke.\nJorge Sotok, psoriasian aurrerapenak bi lineatan doazela dio: “Inflamazioaren puntu espezifikoak tratatzen baimentzen duten aurrerapenak, eta aho-bidezko farmakoak; hauen bidez, aurretik zeuden beste batzuen pareko emaitzak lortzen dira, baina tratamenduak txandakatzea ahalbidetzen dute”. Lehenengoek “forma larriak dituzten eta ezeri erantzuten ez dioten pertsonentzat, emaitza hobeak lortzen dituzte eta haien administrazioa erosoagoa da, batzuk urtean hiruzpalau aldiz bakarrik jartzen dituelako gaixoak”. Desabantaila nagusia, prezioak dira, Sotok dionez.\n“Mundu mailan bitarteko formetarako zabalduko diren aho-bidezko farmakoak, itxaropen handia dakarte gaixotasuna pairatzen dutenentzat.”, gehitzen du dermatologoak. Gutxieneko eraginak dituzten kasuetan, tratamendu egokia klasikoa izaten da, oso eraginkorra ondo erablitzen bada. “Gakoa, gaixoek emaitzak lortzeko esaten zaiena betetzeaizango litzateke”dio Sotok.\nGaur egungo tratamendua hiru taldeetan banatzen da: Topikoak: kremak eta UV izpiak, forma arin edo ertainentzat; aho-bidezko edo inyekzio-bidezko tratamendu klasikoak, metotrexatoa bezala, oso erabilgarria paziente askorentzat igorpenak lortu ditzakelako koste baxuarekin; eta tratamendu biologikoak, muturrekoak eta zabalak diren formentzat, aurreko tratamenduei erantzunik izan ez dutenentzat, eta neurri handi batean, pairatzen duenaren bizitza zaildu dezaketenean erabiliko dira.\nPsoriasiaren ezagutzan aurrerapen handi bat bizimoduaren zenbait alderdik haren larritasuna baldintzatzen dutela da, eta aldatuz gero, gaixotasuna, muturreko formak barne, hobetu egin daitekeela” azaldu du Sotok,”arazoak ez agertzera iritsi daiteke ere”. Alderdi horiek, hurrengoak dira: bizitza ordenatu bat eramatea, pisu zuzen bat mantentzea eta elikadura egoki bat eramatea.\nAnterior Entrada anterior: El Festival de San Sebastián proyecta los cortometrajes de las directoras vencedoras de la 68 edición en la Pantalla Compartida de Tabakalera\nSiguiente Entrada siguiente: Coviden aurkako murrizketak ehizari gainerako jarduerei bezalaxe ezartzeko eskatu dio Eguzkik Eusko Jaurlaritzari


Asteroko kronikie: 2010/02\nArgazkiak.org | Saguzaharra banderiana egitten © cc-by-sa: ades\n10-II-27: Petrus, Idoia, Iñaki, Oier.\nAulestian, Goierrin prospektatzen (Petrus eta Idoia) eta Alperdon progresiño bertikal ikastaruan (Iñaki eta Oier).\nLehelengo taldiak 3 zulo lokalizau ei dittu, bertako biztanlien laguntzaz. Bigarrenak ondo burutu dittu helburuak, inzidentzia berezirik barik –Iñakin odoleko adrenalina konzentraziñuaz gain-.\n15.00ak aldian atzera juntau gara Aulestian, egualdi txarran iragarpenan aurrian. Gaurkuan, 150 km orduko haizia aurreikusten da-ta; saguzaharrak kilin-kalan ipintzeko modukua!\nEtiketak: alperdo, aulestia, goiherri\nUgarte Abeletxeko ubegixan\nArgazkiak.org | Lapidia transkribatzen © cc-by-sa: ades\n10-II-21: Ane, Niko, Oier.\nUgarte-Abeletxeko ubegixan. Richard eta Antoinen azalpenei jarraittuta ondo lokalizatzen dogu. Bertako andra-gizonekin gagoz, eta urak kontauta jasotzen dogu:\nUbegi horretatik hartzen dala Karmengo itturriko eta 12 etxetako ura.\nGaiñeko partian harri lapida bat dakala, “nadie arranque piedra en un radio de treinta varas” testuakin. Seguraski harri-kanterak itturrixa ez hondatzeko.\nHarri biribil txiki bat dagola, kobako sarreria markatzen. Haren azpixan beste harri haundixago bat dago zulua tapatzen. Bere aittitta zanak, itturri nagusixa lokatzez trabau zan baten, handik sartu ei zala arazua konpontzeko.\nUbegiko ura goiko kanterako hautsez zikinduta etortzen dala batzutan.\nGoiko kanteran, beta gorrixan eskumaldian pizkat basuan sartuta, koba bat dagola. Euren aittittak erabiltzen zebala eurittik babesteko basuan biharrian zeguanian. Zona horretan bertan, kanterako biharrekin beste leza haundi bat agertu zala eta hor egon bihar dala ondiok.\nUbegixan terrenua eurena dala. 1935 arte dana Ugarte torreko jaunena izan zala, eta orduan saldu zetsela euren aittittari.\nBa goiaz lekura, eta lokalizatzen doguz: lapidia (transkribatuta: “Nadye arranque pyedra en el radyo de treynta varas”) eta harri biribilla. Hau guzti hau ubegixan gaiñetik pasatzen dan bide kontrafuertedun baten inguruan; handik behera, ubegixan parian, antxiñako arketa bat dago, ur-kaptaziñuakin zerikusixa dakana. Ikusten da bere sasoian obra haundixa egin zala hamen, udal ur hornikuntzia dala ta. Bueltan basarrikuekin berbetan segiduta, azaltzen detsegu zertarako izango litzakezen gure exploraziño biharrak, eta mesederako izango dala topografixia eta argazkixak jasotzia, eurendako kopixiakin noski. Disposiziño ona dake, bai urpeko bai lihorreko biharrak permititzeko.\nNere ustez zentzuzkuena lehelengo urpekarixak sartzia izango litzake, hurrengo haize-puspillora allegatzeko, eta hortik aurrera segitzeko aukerarik dagon ikusteko. Merezi badau, orduan jasoko gendukez harrixak barrura sartzeko (kontuz: larre horretan ardixak dabiz, eta zulua agerixan lagatzia ez da komeni).\nFalta da: ia ubegixak berezko izenik dakan ikustia. Harri biribillan urtia jasotzia (milla zortzirehun ta pikuko fetxia). Ubegixan beran erretratua etaratzia.\negilea: ADES / ordua 17:51:00 No hay comentarios:\nEtiketak: markina-xemein, ugarte abeletxe\n7 ordu Alperdon\n10-II-20: Urtza, Bikain, Antoine, Javi Moreno, Gotzon, Idoia eta Oier.\nAlperdon, inkognitak kentzen. Zuzenian eta bizkor sartu gara, kanpoko hotza ederto kenduta. Bikain eta Urtza “Sabinen tximinixa” inguruan geratu dira, eta bestiak azken hitoraiñok juan gara. Javi eta Idoia handik behera egin dabe. Gotzon, Antoine eta nik gora, lehengunian erdi-begiratutako ranpia exploratzera.\n60 metro baiño gehixago egin doguz, 60 bat gradutako aldapan gora, nahikua arriskutsua harri/lokatzan kalidadiangaittik. Gorengo partian estuasun batera allegau gara, haiziakin baiña inpenetrablia. Izen probisionala: “Urpekari hegalarixan galerixia”.\nHorraiñok nik egindakuak. Hain nekatuta amaittu dot eze, ez naizela asko konturatu bestiak zertan ibilli diran be.\nSABINEN TXIMINIXA INGURUTAN.\nitxuraz 25 metro eskala arren ez eben lortu aurrekun gorengo punture aiati. guk eskalateko leku eskumata laga, hau de, ezkerretik zir jun ginan eta trepadatxu bat (3m) ein eta gero 2-3 metroko gatera bat pasa genun. osteabe gorutz joten dau, geroz eta bertikalaua eta geroz eta arriskutsuaua. 5-6metro gora eta ni zain geratu nittan. beste 10 bat metro edo eingo eban gora eta jarraitzen dabela ikusitte, arrisku amaittu eta hurrengoako eskalada modure plantea genun, batez be seguridade minimo bateaz juteko gorutz, ez ezinezku zalako, altura dexente hartzen dalako baino eta harrixak errez botaten diz bera. kanpoko mapan ikusitte, nahiko garbi da aurreko eskaladi goiko kamiñoko lezea dule, baine zapatun eindako ahalegine? exan leike amaitzi, exan leike kamiñu azpittik pasati, akaso Iturtzerutz eingo dau?\nBeste aldetik, Idoia eta Javiaz batu ginan "hito famosutik" aurrerutz. zain euazen lekurarte altza ginan eta beherutz gixuzela bentanatxo bat ikusi neban. seguruenik ez da gauza handixe exango, batez be, bide printzipalak exan leikezen logikatik kanpoko leku baten dalako, baine...........bigarren mailako galerixan bat egon leike, biden bat........igual beste aldetik berutz leku bardinea............eztai, baine han da, behatzeko.\nBehera baja ginan "menir"-an azpiko zulun zer euan ikusteko asmuaz. Javik instala eta bixok baja ginan. batez be, kaka ugari, basiaz behera ondo, baine gora...........txarto. errekatxu txiki bat edo ur emari bat entzuten da, baine beherutz esan leike ezin leikela ein, eta ixe ziurtasun osuaz esan leike, ez daukela bape interesik, aurtengo lelengo egunin esplora genun zulo baten entzuten zan ur emari edo errekatxu bardine dala esango baineuke, norantza bardine jarraitzen dabelako.\nARGATXAKO KOBAZULOAN DARDARAKA\nBerriz etorri naiz Argatxako putzu miresgarrietara nire lagun Asierrekin. Gehien arritu nauena izan da neoprenoarekin kobara sartzea. Oso ondo pasatu dugu eta baita hots handia ere, eta espero dut lagun gehiagorekin joatea eta neoprenoak hobeagoak izatea.\ngaur Mikel eta Gotzonekin joan naiz Argatxako putzuetara eta asko guztatu zait, ondo pasatu baitut. Bestalde hotz ikaragarria egin du eta uretatik ibili garenez ezin izan dut ibilaldia behar bezala gozatu. Berriro etortzea guztatuko litzaidake lagun gehiago eta beste neopreno batekin.\negilea: ADES / ordua 13:37:00 No hay comentarios:\nSABIN GALERIAKO ESKALADA\n25 metrotako eskalada bertikala egin ondoren, ez dugu lortu "Sabin" zuloko basera iristea. Aire korrientea oso argia da baina ezin izan dugu lokalizatu jarraipena. Eskalada honetan materiala desekipatu egin ditugu eta uzte dugu ez garela berriz etorriko.\negilea: ADES / ordua 22:21:00 1 comentario:\nGoiherriko ingurutik prospektatzen, aurkitu dugu, izengo dena, Alperdoko sumideroa. Bertatik ezin da sartu, baina metro batzuk goitik, topatu dugu leize bat posible ahal danik erreka galeriara heltzeko. Batez be, aurkitu dugu beste 3 leize.\negilea: ADES / ordua 19:32:00 No hay comentarios:\nEntrenatzen, exploratzen eta ikasten\n10-II-13: Antoine, Richard, Gotzon, Idoia, Ateany, Silvia, Oier.\nAlperdon, hiru helburukin: lehelengo bixak entrenau, hurrengo bixak inkognitak argittu eta azken hirurak progresiño bertikala ikasketa. Hirurak beteta.\nLehelengo laurak rekorrido erdixan dagon galerixa-sare bat explorau dabe, 200 bat metro barri topografiauta.\nAzken hirurok, eskaladan ibilli gara batez be: materixala ezagutu, janzten ikasi, eta igo/jaisteko erabilli. Errez ikasi dabe. Behiñ amaittuta, hurrengo meandro desfondaua pasau dogu bildurra mendian hartuta. “Trepada tontuan” atzera egingo genduala uste baneban be, haxe be pasau dabe neskak, oposiziño teknikia ondo ikasitta. Segiduko genduan, baiña bueltan zetozen bestiekin topau gara, eta danok kanpora. 11.00etatik 16.00ak arte egon gara barruan, gitxi gora behera.\negilea: ADES / ordua 22:53:00 No hay comentarios:\nEtiketak: alperdo, aulestia, ikastaruak\n10-II-6: Gerardo, Gotzon, Oier.\nAlperdon. Gotzonek martitzenian lokalizautako zuluak mapan ekarri dittu eta Goierriko kamiñuan gora goiaz Sabin Jaion lapida ondokua ikusteko. Erreparau dogunez, handik hurre mendixan goittik beherako depresiño bat dago, lurpeko hundimiento baten seiñalia, eta kamiñua bera apurtu zebana antxiñan. Testigo bat botatzen dogu gero barrutik topatzen saiatzeko. Gerardo kanpuan geratuko da eta Gotzon eta ni barrura juango gara 13.00etan walkie-talkie proba bat egitteko.\nLehelengo, Bikain bakarrik pasauta zeguan estuasunera juan gara; tximinixa haundi bat dago, eta Gotzon progresatzen saiatu bada be, ezin da eskalada barik. Bertan egitten dogu walkie-talkie aprobia, eta negativo. Gero topografixiakin konfirmau dogunez, hauxe da lapida ondoko lezia.\nHandik blokedun gelara itzultzen gara, goiko laminadore diagonala begiratzera. Metro asko egitten dogu gora, lokatz artian, eta goixan sustraixak (¿iria?) eta kaleko freskuria agertzen dira. Estuasuna pasatzeko modukua da, baiña bloke solte txikiz tapauta dago. Gero topografixiakin konfirmau dogunez, bloke hórrek karretera tramo barriztuan azpixan dagoz.\nHau egin eta gero, kanpora juaten gara, ez toponimo barririk ipiñi barik: “Hostia freatikua”.\nTopatu genuen hiru kobazulo. Bat izan da "Untzozulo" (GEVeko VI-797), eta beste biak, barriak dira. Horietako, bat seguruenik Alperdorekin kobazuloa konektatuta dago zeren haize korrientea daukalako.\negilea: ADES / ordua 21:47:00 No hay comentarios:


urgatzi – Grupo Urgatzi Taldea – Pertsonen ongizatean zentratutako proiektu iraunkor eta berritzaileak\nAuthor Archives: urgatzi\nPosted on 16 apirila, 2021 20 apirila, 2021 by urgatzi\nINSTITUTO BURMUIN, IDEABLE, ABANTAIL, GRUPO URGATZI eta BULLHOST enpresak, ISEA ikerketa-zentroarekin batera, IA4SENSE izeneko ikerketa-proiektua lantzen ari dira. Helburua: Depresio-nahasmenduen Diagnostiko eta Tratamendu integrala eta diziplina anitzekoa egiteko Adimen Artifizialeko Teknologiak Garatu eta Integratzea. IA4SENSE proiektuaren diziplina anitzeko ikuspegia Adimen Artifizialeko teknologien erabilera konbinatuan oinarritzen da. Depresio-nahasmenduekin lotutako prozesu osoan modu integralean esku-hartzeko pentsatuta daude […]\nPosted in Bestelakoak\tLeave a comment\nPosted on 5 ekaina, 2019 5 ekaina, 2019 by urgatzi\nGaur ekainak 5, Ingurumenaren Mundu Egunean, Airearen Kutsaduraren kontrako sentsibilizazio gaiarekin lotuta, Grupo Urgatziren 6. Argazki Lehiaketa aurkezten dizuegu.\nPosted in Kategori gabe\tLeave a comment\nPosted on 23 azaroa, 2017 23 azaroa, 2017 by urgatzi\nNº8 SEPTIEMBRE-DICIEMBRE 2017: Gacela Informativa aldizkariaren 8. zenbakia “kalean” da dagoeneko. Zenbaki honetako gai nagusia dolua da, gure lanean oso ohiko egoera, eta denok aurre egin behar dioguna. Hainbat pertsonaren iritzi eta elkarrizketen bidez heldu diogu gaiari eta doluaren etapak eta bakoitzari dagozkion jarrerak azaldu ditugu. Etxez etxeko laguntza zerbitzuari buruz ere hitz egin dugu, […]


by Dabid MartinezPosted on 2019-02-07 2019-02-07\nNorbaitek eman zeure WhatsAppa esan eta WhatsAppik ez daukadala esaten jartzen duten aurpegia gustuko dut. Egizue proba 😉\nBitartean izan zintzo 🙂\nPosted in GogoetakTagged gomendioak, google, sare banatua, sare sozialak\nPrev Mastodoneko irakurketa talde euskaldun eta irekia sortu dugu\nNext Androidentzako F-Droid biltegiko software libre aplikazio gehiago\n2 Replies to “@dabidnet Twitter kontuarekin gertatu dena”\nInteresgarria iruditu zait sare sozialak alde batera uzteko proposamena, eta Facebook eta Twitter dagoeneko kendu ditut eta ez ditut faltan botatzen, egia esan. Whatsapparekin, ordea, zalantzak ditut: antolakuntza-kontuetarako hainbat whatsapp-taldetan egon beharra nago, eta mutututa edukitzen ditut gehieg ez distraitzeko, baina ezinezkoa zait horietatik kanpo bizitzea. Zer gomendatuko zenuke kasu horietan, bereziki pribatutasunaren aldetik Whatsappi (Zuckerbergi) hainbeste datu ez emateko? (Agian horren inguruko podcast bat egin dezakezu etorkizunean… :-)). Eskerrik asko!\nEskerrik asko iruzkinagatik!\nBa oso galdera interesgarria da. Aktibismo kontuengatik (eta bizitza pertsonalagatik ere, noski) nik ere beharra daukat talde desberdinetan egoteko, Telegram-en nire kasuan (eta nik ere isiltzen dut). Telegram kaleratu eta batera, lagun eta taldekideei matraka handia eman nien Telegram-era joateko, etorkizunean zerbitzaria askatuko zutela eta. Horrelaxe lortu nuen Whatsapp kentzea. Oraindik ere badira lekuak non Whatsapp-a eskatzen didaten, baina tinko mantentzen naiz. Ia ez nago prest atzera bueltatzeko ?\nOnargarria iruditzen zaidan minimoa Telegram da, hortik aurrera bada (adib. Signal, Jabber, Matrix…) hobeto.\nMaiatzeko podcast-ak kale egin duela kontutan hartuz, agian ekainekoan sartzeko, honen inguruko zerbait prestatu nezake!


Errealitate gehituaren teknologia interaktiboa LABORAL Kutxaren sukurtsalak eta kutxazainak bilatzeko - Laboral Kutxa Prentsa aretoa\nOctober 30, 2013 -an argitaratua Laboral Kutxa(e)k\n2013ko urriaren 23a. Online bilaketetan denbora aurrezteko tresna ezin hobeak dira gailu mugikorrak. LABORAL Kutxak, telefono mugikor berriek eskaintzen dituzten aukerez jabetuta, errealitate gehituko Layar aplikazioa integratu du, gertuen dauden sukurtsalak eta kutxazainak bilatzeko.\nTresna horrek kontsumitzaileari esperientzia berria eta bestelakoa eskaintzen dio, errealitatea denbora errealean elkar eragiten duten irudiekin eta hiru dimentsioko objektu birtualekin uztartzen baitu. Kontzeptu horri esker, LABORAL Kutxa bezeroarengandik are hurbilago dago, mugikorrerako aplikazioaren nahiz LABORAL Kutxaren mugikorrerako web-orrialdearen bitartez.\nSukurtsal- eta kutxazain-bilatzailea\nTeknologia horrekin, azken belaunaldiko mugikorra duen edozein pertsonak une jakin batean gertuen duen kutxazaina edo sukurtsala aurkitu eta horren helbidea, telefono-zenbakia eta ordutegia ikusi ahal izango du, baita bertara deitu eta zer distantziara dagoen eta zer ibilbide jarraitu behar duen jakin ere.\nGaur egun, errealitate gehituaren kontzeptua IOS, Android, Symbian eta BlackBerry sistema eragileak dituzten tablet eta mugikorretarako dago eskuragarri. Gainera, teknologia horrek, geruza berrien bitartez, finantza-entitatearen kokalekuen posizionamenduari eta ezaugarriei buruzko informazioa eskaintzen du euskaraz eta gazteleraz.\nLABORAL Kutxak tresna hori erabiltzeko bi modu eskaintzen ditu:\nMugikorrerako CLNeten aplikaziotik:\nHautatu “Sukurtsalak eta Kutxazainak” aukera.\nEgin klik “Kameraren” botoian.\nAutomatikoki LABORAL Kutxaren logotipoa azalduko da, sukurtsal bat edo kutxazain bat dagoen lekuan. Puntu horietako edozein aukeratuz gero, informazio guztia azalduko zaizu.\nhttps://mobi.laboralkutxa.com/ mugikorrerako web-orrialdearen bitartez:\nHautatu “Sukurtsal-bilatzailea” aukera.\nSakatu “Errealitate Gehituaren” botoia.\nJarraian, Layar aplikazioa instalatuta dagoela egiaztatu behar da, izan ere, nahitaezkoa da mugikorrerako web-orrialdearen bitartez errealitate birtualean sartzeko (aplikazio hori ez baduzu, doan instala daiteke urrats erraz batzuk jarraituta). Ondoren, mugikorreko kameran gertuen dauden sukurtsalak eta kutxazainak azalduko zaizkizu.\nCLNet @eu errealitate gehitua Laboral Kutxa @eu Layar @eu mugikorra


Aurtengo inauteriak goiztiar datoz, 'toka daitekeen data goiztiarrenetako batean', Dantzan.com webguneko Oier Araolazak gogorarazten digun bezala. Otsailaren 5ean izango da Inauteri Asteartea, eta Ostegun Gizena hil honetan bertan dator, urtarrilaren 31ean. Data hauetarako mozorro eta dantzak inoiz baino azkarrago prestatu beharko ditugu eta herri askotan aurten inauteriekin batera tokatzen diren Santa Ageda edota Kaldereroak bezalako jaiak nola ospatu erabaki beharko dugu.\nInauteriak hortxe daude eta mozorroak eta dantzak prestatzen hasteko ordua heldu zaie Euskal Herriko eta Diasporako hainbat dantza taldeei. Gainera, aurten egutegiko beste jai batzuekin talka egingo dute Inauteriek: Donostiako Kaldereroak, adibidez, aurten otsailaren 2an izango dira eta otsailaren 5ean Santa Agedako erronda, eske eta ospakizunek Inauteriekin topo egin dezakete.\nNola konpondu arazoa? Herri eta inauteri bakoitzak bere datak zehaztu ohi ditu eta litekeena da zenbait inauteritan data aldaketak egitea. 'Altsasun inauteriak astebetez "atzeratuko" dituzte', azaltzen du Araolazak. 'Santa Agedaren inguruan kintoek festa eta tradizio indartsuak dituzte Altsasun, eta biek beren tokia izateko inauteriak astebetez atzeratzea erabaki dute. Beraz, otsailaren 13an, garizuma barruan, kaleratuko dira Altsasun momotxorro beldurgarriak eta bertako inauteriaren gainontzeko mozorro ikusgarriak'. Gauzak horrela Dantzan.com webguneak irakurleen laguntza eskatzen du, tokian-tokiko ianuteriak noiz egingo diren eurei jakinarazi eta zerranda bat osatzeko asmoz.


Josu Ozaita: "Antropologiak xeheki ikertu ditzake festak, eta informazio oso interesgarria lortu” :: Buruxkak Liburutegi digitala\nJosu Ozaita: "Antropologiak xeheki ikertu ditzake festak, eta informazio oso interesgarria lortu”\nBere master amaierako lanean oinarrituta, “Sanferminetako azken erritua: Villavesaren entzierroa” liburua argitaratu berri du Josu Ozaita Azpiroz antropologoak UEUrekin.\nNondik sortu zaizu Villavesaren entzierroa aztertzeko asmoa?\nSanfermin zale sutsua naiz, eta urtero jarraitzen ditut: txupinazoa telebistaz, egun pasa edo parrandaren bat bertan; eta, baita, uztailaren 15eko Villavesaren entzierroko bideoak ikusiz. Oso deigarria zitzaidan azken ekimen hau; gainera, beti ganberrada edo festak amaitu nahi ez izatearekin lotzen zen; eta, ni, antropologoa izanda, zerbait sakonagoa eta garrantzitsuagoa zenaren ustearekin nengoen. Antropologiako Master amaierako lana egin beharra nuen, eta nire buruari kapritxo hori ematea pentsatu nuen.\nDokumentazio lanaz gain, behaketa parte-hartzailean oinarritu zara ikerketarako. 10 egun San Ferminetan. Zein da antropologiak jaien barrenean egin dezakeen lana?\nIzugarri gozatzen dut landa lana eginez, antropologia horregatik maite dut. Denbora askorik ez nuen horretan aritzeko, eta honenbestez, Sanferminak hautatu nituen; denbora gutxiko landa lana bazen ere, oso intentsua zelako. Eta, bai, asebeteta geratu nintzen 10 egunez antropologo lanetan arituta Sanferminetan; txupinazoko momentutik Villavesa entzierro bitarte.\nAntropologiak xeheki ikertu ditzake festak, eta informazio oso interesgarria lortu gizartea hobeto ezagutzeko; hor barrenean gertatzen diren mugimendu eta gako guztiak deszifratuz. Ikuspegi aplikatu batetik ere, nik uste, egun antolatzen diren hainbat ekimen, mitin edo jaietan, antropologo baten parte hartzeak asko eman dezakeela.\nElkarrizketak ere egin dituzu. Zer hartu duzu kontuan aukeraketa egiterakoan?\nIruindarra eta Sanfermin zalea izatea zen baldintza orokorra, eta hortik abiatuta, saiatu naiz profil desberdinetakoa aurkitzen: peñak, ikuspegi feministatik lan egiten dutenak, parrandazaleak, ekimenaren antolatzaileak, adin desberdinak...\nZeintzuk dira atera dituzun ondorioak? Ganberrada hutsa zirudiena, kode desberdinez osaturiko erritu konplexua dela diozu.\nHasteko, gaupasari omenaldia da, erritua bera egiteko, gaupasaz egon behar delako. Gaupaseroa ez da taberna batean ezkutatu edo etxera bidean doan desordutako gorputza, baizik eta errituaren erdigunean dagoen protagonista.\nBestetik, modu herrikoi batean, festei itxiera ematen zaie, Sanferminak erritu honekin amaitzen direlako.\nErrituan zehar, hainbat eszena daude; Nafarroako eta Iruñeko sinbolo eta gertaera garrantzitsuenak agertzen dira; memoria osatuz eta transmitituz ondorengo belaunaldiei, gazte-ikuspegi batetik: Txarli tximinoa, Indurain ikur moduan, prozesioaren eta San Fermin Santuaren presentzia iruditerian (eraldatua, noski); baita poliziaren eta gazteen arteko enfrentamenduen berri eman ere ke-potoekin; baina batez ere, entzierroari eta Sanfermin jaiari berari eginiko omenaldia da; Iruñeko ikur nagusien happening-a. Errituaren baitan beste errituak kondentsatzen dira, horien interpretazio edo birformulazioa eginez. Irakite emozionala sortzen da bertan, sustantziengatik; baina baita errituarengatik ere, bertan dituen osagai, aktore eta bizipen desberdinengatik.\nTransgresorea al da?\nTransgresorea da, Udalak “Pobre de mí”-arekin Sanferminak amaitzen dituelako, baina erritu honen bitartez, Sanferminak Villavesaren entzierroarekin bukatzen direlako. Modu herrikoi batean erabakitzen da noiz amaitu hain garrantzitsuak diren jaiak.\nTransgresorea da, ere, barre asko egiten delako. Erritu subertsiboa da, erritu ukiezin askori barre egiten diena; eta, bertan, barre egitea bilakatzen da arma; ekintza xume hori, transgresio bilakatuz.\nPoliziak parte hartu izan duenean ere, “Indurain, Indurain!” oihuekin erantzun diete parte-hartzaileak, eta hori oso transgresorea da.\nAmaitzeko, ez da hain transgresorea, Sanferminetako beste erritu askoren tankeran ,entzierroa esaterako, oso maskulinoa izan delako: protagonistak gizonezkoak... Hala ere, aldaketak gertatzen ari dira. Iaz, Sanfermin santua emakumea izan zen; eta hori, berez, transgresorea da. Errituak moldatuz eta mugimenduan egon ohi dira, biziak baitira; eta Villavesaren entzierroarekin ere hori gertatzen da.


Distrito quinto - Nafarroako filmoteka - Nafarroako Filmoteka\nMaiatzaren 6a, osteguna\nBost gizonek lapurreta bat egin eta ihes egin dute. Geroago, lokal batean bildu dira, milioiak banatzeko . Juanen zain dauden bitartean, nork jaikitzen duen harrapakina, bakoitzak bere partearekin zer egingo duen imajinatzen du. Baina itxaronaldia luzatzen ari da, eta urduri jartzen dira kidea inoiz ez dela agertuko pentsatuz, nola ezagutu zuten eta nola gertatu ziren gauzak oraingo momentura arte.\nFilmak tentsioa arnasten du bere lau aldeetan, eta meritu handia da zuzendaritzaren eta lortu duen gidoiaren aldetik , espazioa eta pertsonaien angustiak eta errezeloak oso modu adimentsuan erabiliz, gehienak anbiguoak eta oso ondo pentsatuak; hala, kriminal aditu bat dugu, bere iraganetik ihes egiteko, argazkilari ibiltari eta aho iruzurti bat, porrot egin duen dantzaria, bertsoak konpontzen duen gazte dudatsu bat, “emagaldua” maiteminduko inkauto bat erakartzeaz arduratzen dena, eta dantzariaren bikotekidea, errugabea eta ona dirudien bakarra.\nFilm honen proiekzioaz José Germán Huici nafar idazlearen lana gogoratuko dugu. 1950 eta 1960ko hamarkaden artean zenbait gidoi zinematografiko idatzi zituen, eta horietako batzuk zinema beltzaren eremuan.\nMiguel Zozayak idatzitako Libros de Cine Bildumako 3. Alea eskaini dio Nafarroako Filmotekak\nZuzendaria: Julio Coll\nGidoia: José Germán Huici, Julio Coll, Luis Camerón, Jorge Illa\nArgazkilaritza: Salvador Torres Garriga (Z/B)\nMusika: Xavier Montsalvatge\nInterpreteak: Alberto Closas, Arturo Fernández, Jesús Colomer, Carlos Mendy, Linda Chacón, Montserrak Salvador, Pedro de Córdoba, José Mª Cafarell, Carlos Otero, Carmen Martín.


Abanto-Zierbenako Udala - Pantaila interaktibo eta WIFI gune berria egongo dira Sanfuentesen\nPantaila interaktibo eta WIFI gune berria egongo dira Sanfuentesen\n“Abanto Zierbenan jartzen dugun bigarren LED pantaila da; lehenengoa iaz jarri genuen, udaletxearen ondoan. Hitzemandakoa betetze aldera, ekimena udalerriko gainerako lekuetara zabaltzen ari gara; elkarren artean konektatuta egongo diren pantailen sistema bat sortu nahi dugu, udal-informazioa ahalik eta herritar gehienengana irits dadin. Laster hirugarren pantaila jartzeko asmoa dugu, Las Carrerasen”, jakinarazi du Abanto Zierbenako alkate Maite Etxebarriak.\nAste hauetan bi pantailak sarean konektatzeko aukera emango duten Interneteko konexioak eta WIFI sistema instalatzen ari dira. Berehala jarriko da abian.\nBi aldeko full color pantaila bat da, eta, bertan, udalerrian antolatzen diren jardueren berri emango zaie herritarrei. Pantailaren diseinuari eta kokalekuari esker, bertan jartzen den edukia urrunetik eta angelu desberdinetatik ikusi ahal izango da, eta irudia argia eta kalitate handikoa izango da.\nPantailak funtzio ugari izango ditu; izan ere, bertan testuak, irudiak eta bideoak jar daitezke, hainbat formatu editagarritan. Horri esker, programazioa eta edukiak online aldatzeko aukera egongo da.\n“Oso garrantzitsua da gure herritarrek zuzenean jakitea beren herrian zer gertatzen den eta Udalak zer ekintza gauzatzen dituen. Edukia ia egunero eguneratuko da eta kanal ezin hobea izango da herritarrei premiazko informazioa emateko, hala nola bero-bolada bati edo ur-etenaldi bati buruzkoa”, adierazi du Etxebarriak.\nPantailetan udalerriko gaien berri ematen duten informazio grafikoak agertuko dira, baita Udalaren webgunearen helbidea edo harremanetarako telefonoa ere, nahi duenak zerbaiti buruz abisatzeko edo informazio gehiago eskuratzeko.\nPantailek oinezkoen arreta erakartzen dute eta herritarrei informazioa helarazteko erabiliko dira, lehendik abian dauden beste informazio-sistema batzuen osagarri: Whatsappa, webgunea, SMSak, posta elektronikoa, etab.\nUdalaren WIFI sarea\nLan hauei esker, gainera, UDALAREN WIFI SAREA jarriko da abian. Lehenengo sarbide-puntua Pilar Abin plazan egongo da, pantaila interaktiboaren ondoan.\n“Herritarrek Udalak jarritako WIFI gune bat erabili ahal izango dute, hasi Eskola Zaharretatik eta pilotalekuko harmailetaraino, eserlekuen eremua barne. Datozen hilabeteetan, Abanto Zierbenako WIFI gunea beste puntu batzuetara zabalduko da; hala, Interneta egongo da udalerriko beste eremu ireki batzuetan ere”, iragarri du Etxebarriak.\nUdalaren WIFIra dohainik konektatzeko, herritarrek atari gatibu batera sartu beharko dute, eta bertan erregistratu. WIFI publiko eta doako honen irismen-erradioan sartzen dira Eskola Zaharrak, eserlekuen eremua eta pilotalekuko harmailak.\nMerkatuen eta Lehiaren Batzorde Nazionalak ezarritako mugak betetzeko, Abanto Zierbenako Udalak gehieneko deskarga-abiadura ezarri behar izan du, 256 kbit/s-ko mugarekin.\n“Ekimen honen bidez, teknologia berrien alde egiten dugun apustua sendotu nahi dugu, horiek herritarrengana gerturatuz eta eten digitala murriztuz; aldi berean, gizarte-berdintasunaren alde ere egingo dugu, gure udalerria irisgarriagoa eta integratzaileagoa izan dadila ahalbidetuz”, esan du Etxebarriak.\nKomunikazio-kanalak modernizatzeko, alegia, udalerriko bigarren pantaila interaktiboa eta Udalaren WIFI sistema jartzeko, 21.000 eurotik gorako inbertsioa egin behar izan da.


kritiken hemeroteka » Itsasondoko plazatik\n« Airezko emakumeak | Atzerabegirakoa »\nItsasondoko plazatik Maider Ziaurriz / Berria, 2004-10-02\n“Beste zesanik ez da / esanikan ama”. Uztapideren bertso zati horrekin amaitzen da Xabier Mendigurenek azkena argitaratutako Arbelaren gainean liburua. Lan horren aurretik, Errekarteko koadernoa liburuan, aitaren aldeko familia loturak, oroitzapenak eta bestelako kontuak atera zituen argitara. Bada, liburu batek beste bat ekartzen duela eta, hala otu omen zitzaion Mendigureni amaren aldeko familia kontuak eta Itsasondori buruzko oroitzapenak berritzea, amarekiko zorra kitatze aldera edo. Hala dio, behintzat, idazleak berak liburuaren hondarrean: “Ama, munduan gehien zor diodan pertsona. Zor horren aitortze moduko bat ote da liburu hau idatzarazi didana? Baliteke”.\nHala ere, ez da ama-semeen arteko harremanari buruzko kontakizuna. Askoz modu zabalagoan hartu du amaren aldeko kontu garbitze hori. Itsasondokoa zuen ama, eta hortxe kokatu du kontakizuna, Itsasondok, bere txikian, liburu bat idazteko adina jende bitxi eta sonatu eman baitu: Ibai-Ertz, Lotsati, Kruz Lete, Txikia… Idazleak gehienak, gudari ezagunak batzuk, Ama Birjina bera ikusitakoa besteren bat… Denetarik izan da Itsasondon, baina denei ere alde poetikoa bilatzen saiatu da Mendiguren: hezur-haragizko pertsonen bidez eta benetako gertakarien bidez, emozio zintzoagoak sortu nahi izan ditu, eta Itsasondoko harrobitik mundu osora zabaltzeko moduko sentipenak adierazi, emozio horiek Itsasondokoak bakarrik ez, unibertsalak ere badirela sinetsita.\nHala ere, “mamu” gisa definitu ditu denak ere, joandako pertsonak eta etxeak ekarri baititu, batez ere, orriotara. Arbelaren eta meatzearen herria izan da Itsasondo hortik liburuaren izena, eta Mendiguren mutikoa zela izan zuen hazkunderik nabarmenena, aitona-amonen baserrira joaten zen garaian hain zuzen; baina, arbelaren negozioak erreka jo eta gero, herri barrena ez ezik gaina ere husten joan zen. Testuinguru horretan kokatu du liburua, eta oroitzen duena, kontatu diotena eta modu batera edo bestera jakin duena ekarri du orriotara, bere hartan, itxuraldatu gabe, idazlearen galbahetik iragazita bainoago memoria kolektibotik edanda, gauzak berez nahiko literarioak baitira edertzen eta puzten ibili gabe. Berak ondo dioen moduan, ez du epikarik egin nahi. Eguneroko bizitza, herriko bertako jendea, familia bera nahikoa dira literatura egiteko, heroi bila ibiltzeko beharrik izan gabe. Herrira eta herriarengana jo du, beraz, gauza xumeetan ere bai baita edertasunik, eta, beraz, baita literaturarik ere. Azken batean, Itsasondoko XX. mendeko historiaren eta pertsonaia sonatuenen bilduma moduko bat dela esan daiteke; hori bai, Mendigurenen begietatik kontatua, harena baita gauza txikien edertasunari erreparatzeko dohaina.\nHala ere, fikziorik ez badago ere, tartean badu ipuin bat, edo ipuin izan daitekeen kontakizun bat, Txikik eta ETAko beste batzuek Huarte enpresaburua Itsasondon bahitua eduki zutenekoa, eta agerian utzi du abila dela ez bakarrik kontatzeko, baita asmatzeko ere.\nHorretaz gain, kanpoko beste testu batzuk ere ekarri ditu orri artera: 2001eko abuztuan Euskaldunon Egunkaria-n argitaratutako testu batekin hasi du liburua; Jexux Lete Ibai-Ertz-i eta Itsasondo herriari buruzkoa da testu hori, eta horrek bide eman dio nolabait bere asmoari heltzeko; baina testu hori ez ezik, beste liburu batzuetatik hartutako pasarteak eta bertsoak ere aldatu ditu hona. Testuartekotasuna da, hain zuzen, Arbelaren gainean liburuaren ezaugarri nabarmenenetako bat. Literaturari, izan ere, tarte zabala egin dio liburu honetan. Gainera, bertso eta olerki horietako batzuen iruzkinak ere egin ditu; ondo modu argian egin ere.\nAmonaz eta zahar etxeaz hitz egiteko, esaterako, Lizardiren amona eta amonaren baratzea ekarri ditu gogora, sentimenduak zuzenean adierazteko gauza ez eta. Baina, Lizardi orriotara amonaren aitzakiarekin ekarri badu ere, haren poesia aztertzen luzatu, eta Lizardik darabiltzan irudien adarretan galtzen du hari nagusia. Behin baino gehiagotan gertatu zaio hori, adarrez adar ibiltzea alegia, Mendigurenek berak liburuan aitortu duenez. Baina ez dio muzin egin batetik bestera jauzika ibiltzeari, gogoetei bide egiten utzi dien seinale. Hala ere, batzuetan itzulinguruka ibili bada ere, ondo etorri da berriz ere arrastora, idazle zailduek egiten duten moduan.\nLiburuaren amaieran, Itsasondo arbelez hustu den bezala jendez ere husten ari dela dio: “Baserriari eta bizimodu tradizionalari loturiko jendeak, lekuak, ohiturak, bizilegeak doaz atzerabiderik ez daukan ilunpera”. Amonaren baratze zaharrean ez du inork geratu nahi, eta nolabait Euskal Herriaren eta, modu zabalagoan, mendebalde osoaren metafora moduko bat da.\nHala ere, hori ez da azkena, berak ezagututako Itsasondo hura gehiago izango ez den arren. Bere garaiko Itsasondo badoa, baina jende gehiago ere etorriko da, etxeak eraikitzen ari direnez gero. Baratze zaharra baratze berri bihurtuko dela ulertu behar ote dugu, aztertutako Lizardiren poema horretatik segitzen denez?


Gasteizko Azkena Rock Jaialdirako 4 abonamendu bikoitzen zozketa. Ezagutu irabazleen izenak. - Euskadi.eus\nGasteizko Azkena Rock Jaialdirako 4 abonamendu bikoitzen zozketa\nGazte-txartelak Gasteizko Azkena Rock Jaialdirako Gonbidatzen zaitu.\nIrabazleak hauek izan dira: Naroa bilbao, Asier Calzada, Silvia Murga eta Nerea López de Aguileta. ZORIONAK!\nGazte-txartelak jaialdira eramango zaitu! Gasteizen ekainaren 14tik 16ra egingo den Azkena Rock Jaialdirako 4 abonamendu bikoitz zozkatuko ditugu, etorri nahi duzu? Urtero bezala, aurtengo ekainean ere Gasteiz hiriak rockaren munduko gertaerarik garrantzitsuenetako bat hartuko du, Azkena Rock Jaialdia! Aurten, beti bezala, mitikoak eta lehen mailakoak diren bandez beteta egongo da jaialdia, esate baterako, Twisted Sister, Status Quo, Ozzy Osbourne, The Mars Volta, Lynyrd Skynyrd edota The Darkness, besteak beste; izan ere, musika-talde horiei esker, aurtengo jaialdia errepikaezina izango da, eta hori ospatzeko, jaialdiak iraungo duen egun guztietarako balio duten 4 abonamendu bikoitz zozkatuko ditu Gazte-txartelak, nahi duzunarekin joan zaitezen. Dena den, bi abonamenduak lortzeko, zuk eta zurekin datorrenak Gazte-txartelaren titular izan beharko duzue parte hartzeko inprimakia bidaltzen duzuen unean. Txartela oraindik ez badaukazu, eska ezazu.\nAzkena Rock Jaialdiari buruzko informazio gehiago. Zer zozkatuko dugu? Gasteizen ekainaren 14tik 16ra egingo den Azkena Rock Jaialdirako 4 abonamendu bikoitz, jaialdiak iraungo duen egun guztietarako balio dutenak. Nola parte hartu: Bete ezazu formulario hau zure datuekin, eta adierazi “Erantzuna / Aukera / Besterik” eremuan saria partekatuko duzunaren izena, abizenak eta NAN zenbakia. Gogoan izan gonbidatu nahi duzun pertsonak ere Gazte-txartelaren titularra izan behar duela (azken eguna ekainaren 10a izango da). Sarrerak non eta noiz jaso: Azkena Rock Jaialdiaren esparruko leihatiletan, jaialdia hasten den egunean, zure NANa eta Gazte-txartela erakutsita. Zozketa honetan parte hartzeak Gazte-txartelak bere zozketa eta lehiaketei aplikatzen dizkien baldintza orokorrak bere osotasunean onartzen dituzula suposatzen du.


::: Euskonews & Media ::: Gaiak ::: Baserritar jantzia\nUrtean zehar zenbait ospakizunetan, eta, aurki, herri askotan egingo diren Euskal Jaietan, baserritarrez janzteko ohitura daukagu. Ohitura hau Euskal Herri osoan zehar zabaldurik dago. Halere, janzten den horrek, esan dugunaz gain, beste izendapen batzuk ere baditu: artzai andre, amona, neska… emakumezkoei dagokienez.\nJantzi honen ezaugarriak, gutxi gora behera eta azken urteotako “berrikuntzak” (aurrerago hitz egingo da hauetaz) alde batera utziaz, antzekoak dira gure lurralde osoan. Beraz, ez gara tokian tokiko jantzi batez ari, euskaldun guztion jantzia da, eta hori izango litzateke bere ezaugarri nabarmenena.\nAzken muturretik hasiagatik ez diogu jantzi honen historia egiteari uko egingo. Hain zuzen ere, eta tradiziozko izendapena eman bazaio ere- eta hala behar du gure ustean- badauka bere historia; esan genezake laburra dela, ez baititu ehun urte baino gehiago.\nAurrerago ikusiko dugun bezala, baserritarren janzkera eta baserritar jantzia ez direnez gauza bera, ezinbestekoa zaigu jantzi eta janzkera hitzei emango zaien zentzua argitzea. Kasu honetan, eta hemen azalduko dena ikerketa baten fruituaren laburpena denez, bi hauen artean egiten den bereizketan legoke Euskal jantzi edota gure Tradiziozko jantzi deitzen ditugunak behar bezala kokatzeko oinarria.\nJantzi tradizionala eta tradiziozko janzkera\nOrokorrean esan daiteke, Janzkera, jantzi multzo batek osatuko lukeena izango litzatekeela. Jantzi horiek ez dute zertan berdinak izan. Halere, multzo horretan sartu ahal izateko ezaugarri bertsuak dituztela ezin dugu ukatu.\nJantzi deituko diegu, berriz, egoera berezietan janzten diren horiei (festa, ospakizun berezia…) eta hauen ezaugarri azpimarragarriena izango da, elkarren artean duten berdintasuna, uniforme gisa ere kataloga genitzakeelarik.\nOraindaino heldu zaizkigun jantziak, festa, dantza edo ospakizun berezietan erabiltzen ditugunak alegia, tradiziozkoak direla esango dugu ohiturak, errepikapenak ezarri dituelako eta, bestalde, bertako material eta janzkiekin osaturikoak direlako. Hori dela eta, elementu, kolore, neurri…zehatz batzuk dituzte. Hauen kasuan, beraz, beste ikuspuntu bat zabaltzen zaigu. Hau izango litzateke, esaterako, dantzak edota beste zenbait erritual egiteko erabilitako jantzien lekua. Ezaugarri finko batzuk mantentzen dituzte eta askotan garai bateko moda edo janzkeran sorburua izan badezakete ere, urte luzeetan zehar beren horretan mantendu dira, eta aldagaiztasuna izango litzateke, beraz, haiek duten ezaugarri eta balorerik handienetako bat.\nOrain dela hilabete batzuk dantzarako jantzien bilakaerari buruzko artikulu bat idatzi nuen hemen eta bertan aditzera ematen nuen nola eta non sailka genitzakeen dantzarako jantzi hauek.\nJanzkeraz, Tradiziozko janzkeraz ari bagara, berriz, esan bezala, gizatalde batek duen itxurari so egingo diogu; tradizioz urteetan zehar eraman diren janzkiez (eta modak ekarritako beste batzuez) lortzen denari, alegia. Hau osatzen duten jantziek ere ezaugarri bereziak izango dituzte eta tokian tokiko material eta janzkiak erabiliko dira, esan bezala, garaiko modak edota jadanik zaharkiturik gelditu denak ere bere presentzia izango duelarik. Orokorrean hiri modaren parean jarriko dugu berezi ahal izateko, nahiz eta askotan bien arteko muga ezartzen zaila izan. Esango nuke, mugaren ordez emeki-emeki, ortzadarraren gisan alde bateko eta besteko janzkerak nahasten direla.\nJanzkera mota hau, ordea, ez da gurean mantendu. Esan genezake XX. mendearen erdialdera desagertu zitzaigula Nekazari, Arrantzale edota beste zenbait ofiziotako zenbaitek aldakuntza gutxirekin urteetan zehar eta bereizgarri izanik zeukaten janzteko modua. Galeraren muga jartzea zaila da, bai denboran baita espazioan ere, baina janzki batzuen erabilerak gaur egundaino iraun badu ere, Janzkera zibilari dagokionez ez dago jadanik, aipaturiko itxura mantentzen duen gizatalderik. Orain ere baditugu, noski , gure artean janzkerak, baina ez dira kultura eta bizimodu berezi baten ordezkari. Ekialdera edota Afrika edo Hegoamerikara joko bagenu ikusiko genuke guk orain ehun bat urte bizi genuen egoera mantentzen dela janzkerari dagokionez.\nIzan ere, Mendebaldeko gizarteak XX. menderako (eta batzuon ustez lehenagotik ere) galdua zuen gaur egun beste zenbait kulturatan, oraindik ikus dezakegun janzkera berezia eta bereizgarria. Mendebaldean, Erdi Aroaz geroztik, aldakor izatearen ezaugarria zuen moda (ez, noski, gaur egun ulertzen dugun erakoa)hedatu zen. Horrek ez du esan nahi maila sozialen, lanbideen edota herrialdeen arabera aldaketarik ematen ez zenik. Baina, elkarren arteko eraginak handiak ziren eta horregatik oso zaila da zehaztea zein den toki eta kultura bat bereizten duen janzkera.\nErdi Arotik honanzko urteetan zehar gure janzkerari buruz ditugun berriak, urriak izateaz gain, ez dira oso argigarriak. Askotan, berri horiek gure Herritik pasa ziren bidaiariengandik heldu zaizkigu idatzizko nahiz marrazturiko dokumentuen bidez. Bertakoengandik heldu zaizkigunak ere badauzkagu, jakina. Hala ere, garai haietatik heldu zaizkigun grabatu eta irudiek informazio asko ematen badigute ere, ez dira argazkiak bezain fidagarriak, marrazkilariek askotan beren ikuspuntua islatzen zutela pentsa daitekeelako (eta kasu batzuetan frogatu ahal izan da). Hau dela eta, ez litzateke, beraz, batere onuragarria izango guretzat honetan soilik finkatzea. Ikerketak egin dira, baina oraindik, gure janzkera eta jantzien historian asko dago argitzeko.\nBeraz, jantzi eta janzkera berezi behar ditugun moduan, tradiziozko kategoria hori zeri dagokion ere zehaztu behar dugu, gaur egungo jantzien panoraman euskal jantzi izendaturik agertzen zaizkigun horiek nolabait kokatu ahal izateko.\nBaserritar jantzia eta baserritarren janzkera\nAurrean esandako guztiari jarraiki ikus dezakegu Baserritarren janzkera XX. mendearekin desagertzen hasi zela eta edadetuek mantentzen bazuten ere, hiri moda gailendu zela. Fenomeno hau ez zen soilik Euskal Herrian gertatu. Izan ere, Moda, joan den gizaldiko gertakaririk garrantzitsuenetako bat izan zen industriaren eta hedabideen finkatzearekin batera. Ordura arte gutxi batzuen esku zegoena, fabriketan egindako arropa eta aldizkarietako figurinei esker errazago lortzeko aukera izaten hasi baitzen gehiengoarentzat.\nXIX. mendean gure artean fabrikak ugaltzen hasi ziren eta baserritar asko (gaur egun bezala) bertan lanean hasi ziren, baserriko lanak utzi gabe askotan. Hori zela eta, gure baserrietako gazteek (lanerako izan ezik) kaleko janzkera, hiri modari lotua, zeukaten 1940rako. Garai berean, gure Herrian mugimendu politiko eta kultural sendoa sortu zen eta baserriaren bizirautean ikusten zen gure kultura ezaugarrien salbazioa. Ideia honi jarraiki, XX. gizaldiaren hasieran zenbaitek antzematen zuen kalea ezaugarri horien galera izan zitekeela. Tradizioekin lotura neurri handi batean galdu zenez, XX. mendearen bigarren zatian ikaragarrizko galera izan genuen jantzi eta janzkera tradizionalei dagokien arlo honetan. Europako toki askotan, ordea, gordetzeko joera handia izan zen. Gainera, hemen ez bezala, kale/baserri bereizketa horren baitan ez zegoen euskaldun/erdaldun bereizketaren antzekorik. Eta hain zuzen hemen dago, gaur egun ere dirauen arazoaren gakoa. Horregatik gure ondarea murrizturik eta zeharo itxuraldaturik heldu zaigu XXI. mende honetara.\nXX. gizaldiaren erdialdera, hiria eta modernizazioa erreklamatzen zen gure kulturarentzat. Izan ere, zenbait sektorek aurreko mugimenduari kontra eginez, tradiziozkoa zen guztiari muzin egin zion.\nHonela, Frankismoak zapaldu eta galdu edota galtzear zegoena biltzeko lanak egin badira ere, Folklorea eta berarekin loturiko guztiari ez zitzaion behar zuen garrantzia eman eta, bestalde, XX. mendean zehar sorturiko “souvenir” tankerako estetikak egin zuen kaltea gehitzen badugu arlo honetan izan dugun sarraskia askok uste dutena baino latzagoa da. Hain da latza, ezen gure jantziari garrantzirik ez emateaz gain, kontrako jarrera ere aurkitzen baitugu maiz gure kulturgile askorengan.\nBi hitzetan adierazitako honetan kokatuko nuke, bada, gure jantzi eta janzkeren egoera azken ehun urteetan.\nHasteko esan dezagun orain ehun bat urte antolatzen ziren Euskal Jaietan, kulturaren beste zenbait arloren artean, jantziarenak ere bazuela toki berezia. Bizirik zegoen Nekazal Janzkera hori hartu zen geure tradiziozko janzkeraren eredu. Orduko gazteek, beraz, baserrietatik arropak hartuz edota kopiak eginez egun seinalatu hauetan baserritarren itxura hartzen zuten.\nIzan ere, janzkera honek sinbolizatzen zituen galtzear zeuden beste zenbait balore. Hau guztiaren isla aurki dezakegu Txomin Agirreren pasarte batean:\n“Naigabe aundia ematen dit neri onek; urietako euskaldunak danak ez baña askotxo, azaletik dira euskaldun (…). Urietan izurri txarra dago euskerarentzat: urietan jazkera zarrarekin batera joan zitzaizkigun oitura zarrak eta jazkera berriakin batera datozkigu erdera, (…) Baserritarren artean, abarkadunen artean daude Euskalerri barruko euskaldunik egiazkoenak” GAROA- ARANTZAZU 1956, 79orr.\nGaraiko prentsan arakatzen badugu, hiritarren sentimendua islatzen duten zenbait artikulutan, baserria eta baserritarrak ageri dira gehienetan gure berezitasunen gordailu bezala. Hala ere, ezin dute estali gutxietsi egiten dituztela. Hain zuzen ere, hiritarren ikuspegitik baserritarrak irudikatu nahi direnean, nahiz eta gaur ez bezala ereduak bizirik izan karikaturizatu egiten da hauen irudia.\nBeraz, baserritarren janzkera eta ez dantzarako edota beste zenbait ospakizun berezietarako erabiltzen ziren jantziak izango ditugu lehenengo Euskal Jai eta baita erromerietan ere hartuko dena, nolabait ere revival bat eginez. Oroitzapen tankerako ekintza dela argi utzi behar dugu, ez baita inola ere mozorrotzea. Ez da itxuraldatzea baizik eta denok garai batean bereizgarri geneukan moduan atontzea.\nXX. mende hasierako nekazal janzkeraren zenbait eredu.\nXX. 1927an gazte batzuk Erromeria batean. Nekazarien janzkera Baserritar jantzi bilakatzear dago, baina jantziek elkarren arteko desberdintasunak mantentzen dituzte. KUTXA FOTOTEKA.\nUrteek aurrera egin zuten heinean ohitura zabalduz joan zen eta baserritarren moduan janztea jadanik tradizio bilakatu zen. Honela bada, janzkera zena jantzi bilakatu zen.\n1935eko argazki gonetan bai uniformatze prozesua baita janzten dutenen hiritar kutsua antzeman ditzakegu. KUTXA FOTOTEKA.\nBestalde, eta jantziaren beraren ezaugarriei bagagozkie, oinarrian zeukan eredua heldu eta zaharren janzkerarena zen. Hain zuzen ere, ohitura hori finkatzen hasi zenerako gazteek, nahiz eta nekazal girokoak izan, hiri moda bereganatu zutelako. Horregatik, jantziak ilunak ziren eta gizaldiaren erdialdeko jantziei erreparatzen badiegu konturatzen gara, jadanik jantzi direnez, elkarren artean alde gutxi dagoela.\nBaserritar jantziaren ezaugarri orokorrak\n1950aldera eginiko argazki honetan ikus dezakegu bere sorreran zuen janzkeratik aldendu bada ere oinarrizko ezaugarriak mantentzen dituela: gonaren luzera, zapiaren erabilera emakumearen kasuan eta brusa, abarkak, txapela gizonezkoarenean. RAFA ALBISU.\nAbarka edo abarketak oinetan. Gona-gorontza eta gona-gorria azpi aldean. Gainean, gehienetan, tanto zuridun kotoizko oihal beltz edo urdin ilunez eginiko gona eta txanbra. Sorbaldan hasiera batean zapi edota mantoi dotorea zena, burukoaren tankera bereko oihal zuri-beltzezko zapi bilakatu zen. Honez gain, artilezko mantu edo “tokila” eta gero eta txikiago bilakatu zen mantal beltza (hasiera batean kotoizko satenezkoa eta ondoren rasozkoa). Buruan, esan bezala, zapia.\nAbarkak eta fraken azpiko muturra biltzen duten artilezko galtzerdiak oinetan. Mila-marradun frakak (argiak edo ilunak). Mila-marra, mila-koadro edota saten beltzezko brusa eta alkandora zuria eta batzuetan jipoi edo txalekoa. Txapela eta gerrikoak osatuko dute jantzia.\nOndoren etorri zena, jantziaren (batez ere emakumezkoarenaren) itxuraldatze sakona izan zen. XX. gizaldian zuntz berrien erreboluzioa gertatu zen eta, gainera, jantziak eginik dendetan saltzeko negozioek hartu zioten zeharo aurrea eskulangintzari. Hau dela eta gure baserritar jantziak fabriketan egiten ziren eta ehun sintetikoz gehienetan. Jantzien neurriek ere aldaketa handiak jasan zituzten. Hau guztia, gure tradizioen ezagutza urriari loturik 1990 aldera jantzi honek izan zuen bilakaera ikaragarria izan zen.\nGizaldiaren azken 25 urteetan eman ziren aldaketak\nMendearen amaiera aldera buruko zapiaren kontrako “kanpaina” izan zen. Gaurko nekazarien itxuran oinarritu eta abarka edota abarketen ordez botak erabiltzen hasi ziren. Beste kasu batzuetan kaleko jantziaren gainean txapela, lepoko zapia…baserritar jantziaren zenbait elementu erabiltzen hasi zen. ANE ALBISU.\nJantziak fabriketan ekoizteak oihalen kalitatearen aldaketa ekarri zuen (tergala eta rasoa erabiltzen hasi ziren) eta bestalde, modaren eragina jasaten hasi zen Batik bat emakumezkoaren jantziak izan zituen “berrikuntza” aipagarriak. Hona hemen aukeratu ditudan batzuk (askoz gehiago ere aipa nitzake)\nOinetan abarken ordez botak (mendian ibiltzekoak). Gona motzak eta hedadura murritzekoak. Gona-gorriaren erabilera gero eta urriagoa. Buruko zapia ere gero eta gutxiagotan erabiltzen hasi ziren. Gauza bitxi asko ikusten hasi ziren: buruko zapia zinta moduan jarrita, artilezko mantua gerrian lotuta edota sorbaldetan jarritako mantu honen gainean lepoko zapia. Aurreko mantal txikiak (jatetxeetako zerbitzarienen modukoak)…\nRasozko brusak, fraka bakeroak, mendiko botak, brusaren gainean ardi-larrua…\nBestalde eta jantziaren zentzua zein den ulertu gabe, emakumezkoak gizonez eta gizonezkoak emakumez jantzita ikusten hasi ginen.\nJantzi hau gainera, besteak ez bezala, Euskal Herri guztira eta munduan euskaldunak dauden eremuetara zabaldu zen edozein ospakizunetan erabiltzeko: Eguberri jaietan, Euskal jaietan, zenbait dantzatan, herriko festetan…eta, esan bezala, bere egoera ez zen oso ona XX. mende amaiera aldera.\nGarai honetan, ordea, partaide naizen Atondu proiektua kaleratu zen. Ekimen honekin bi helburu geneuzkan. Bata baserritar jantzi hori, nolabait ere, duintzea. Bere sorreran zituen ezaugarrien mantenua bermatzea. Bestea, XIX. mendeko baserritarren janzkera nolakoa zen ikerturik geneukanez, hau oinarri harturik eredu berriak sortzea, beti ere irizpide finko batzuk jarraituz.\nIKERFOLK erakundeko Atondu ekimenak ateratako postalak.\nHitzaldien bidez eta zenbait ikastola eta kultur etxetan eginiko informatze lanean oinarriturik, abian jarri genuen ondorio desberdinak izan zituen egitasmo hau. Gure irizpide berberak zituzten beste talde batzuk ere lanean bazebiltzan ere, ezjakintasuna eta kulturaren arlo honi zor zaion begirune eza nagusi zenez, kaleraturiko jantzien kopia kaxkarrak, ezaguerarik ezak eragindako asko ikusten hasi ziren eta zenbait jostundegi, denda eta fabrikatan jantzi berri hauek ekoizteari ekin zitzaion. Hau dela eta, berriz ere jantzi honi janzkera kategoria eman nahian jantzi desberdinak egiten dira, baina jantzi hauek ez dira ez orain ehun urtekoen tankerakoak ezta XX. mendean zehar tradiziozko bilakatu zen baserritar jantziaren tankerakoak. Gehienetan egileak zuri-beltzezko argazki zaharretan oinarritzen dira soilik, beharrezkoak diren beste zenbait daturen berri izan gabe: oihalen kolorea, erabiltzen ziren ehunak, neurriak, atzealdeak (argazkietan ez dira normalean ikusten)… eta emaitzak ereduetatik ikaragarri aldentzen dira. Zoritxarrez, ikusi ahal izan dugu honek ez diola axola ez egileari ezta erosleari ere.\nAurreko paragrafoan oso laburki eman dugu jantzi honen egoeraren berri, ez dakigu luzatzea merezi duen edonork ikus baitezake zer dagoen gure festetan. Baina arazoa sakonagoa da. Oinarrizko informaziorik gabeko jantzi horiek ekoizten dituztenek ez dute kontuan hartzen jantzia, hizkuntza, dantza eta musika bezalaxe herri baten kulturaren atal garrantzitsua dela eta egiten ari den kaltea oso handia dela. Hau gertatzen da, arlo honetan, besteetan ez bezala, ezjakintasuna eta horren ondorioz axolagabekeria ikaragarria delako. Urteetan zehar garrantzirik eman ez zaionez, ikerketa sakonak ez dira kontuan hartu eta erabiltzen den irizpide bakarra jantziaren edertasunarena da.\nBeraz, eta amaitzeko, esango dugu azken urte hauetan egoera asko aldatu bada eta gure festetan jantzi desberdin eta “politak” ikusten badira ere, negozioaren eta “desberdin izan nahiaren” inguruan sortu den mugimenduak, ez diola, gure iritziz, benetan gai hauetan ikertzen ari garenon zabaltze lanari, hitz batean, gure kulturari mesede handiegirik egiten.\nInicio > EM 313 > Gaiak


EAEko hiru nerabetik batek sarearen erabilera problematikoa egiten du [Naiz.eus] - Kurutziaga Ikastola\nEAEko hiru nerabetik batek sarearen erabilera problematikoa egiten du [Naiz.eus]\n22 azaroa, 2021\t| Albisteak, GUK16, Ikastola\nNaiz.eus atariak argitaratu duenez, Unicef erakundeak txosten zabal bat argitaratu du teknologiak nerabezaroan duen eraginari buruz, eta bertan adierazten du 11 eta 18 urte bitarteko ikasleen %84 hiru sare sozialetan edo gehiagotan dagoela. Hamarretik bi ziberjazarpenaren biktima izan daitezkela, eta %10ek Internet bidez heldu baten sexu-proposamen bat jaso dutela ere zehazten du.\nArabako, Bizkaiko eta Gipuzkoako 23 ikastetxetako 5.668 nerabe baino gehiagoren (11 eta 18 urte bitartekoak) datuak bildu zituzten, 2020ko azarotik 2021eko martxora bitartean; beraz, kontuan izan behar da COVID-19aren pandemiak teknologiaren erabilera esparru guztietan bultzatu duen unean egin dela.\nBatez beste, lehenengo mugikorra 11 urtegaz eskuratzen dute gazteek. %96,8k du Interneterako sarbidea, eta %91,3 egunero edo ia egunero konektatzen da. Erabilera ohiturei dagokienez, %31k onartzen du Internet astean 5 ordu baino gehiago erabiltzen duela, %21,1 gaueko hamabietatik aurrera konektatzen da eta %63,8k mugikorra klasera eramaten du.\n← Haurren Munduko Eguna: Margo jokoak Astarloa kalean\n“Haurren aurrean, helduak heldu” dinamika martxan jarri dugu →


Azkorri Ikastetxea ekintzailetzari Egin eta Ekin saria – Azkorri ikastetxea\nEgin eta Ekin programaren 12. edizioko irabazleak eta genero-berdintasunerako plan onenaren saria.\nEgin eta Ekin Bizkaiko Foru Aldundiak bultzatutako programa bat da, ikastetxeetan kultura ekintzailea sustatzea helburu duena.\nAinhoa Abadek, Nora Andradek, Uxue Corderok eta Uxue Carballok, DBK 4. Kurtsoko ikasleak, negozio-planeko lehen saria lortu dute DBHko 3. eta 4. mailetan.\nAurtengo edizioan, 36 ikastetxeek guztira 185 negozio-plan aurkeztu dituzte, posible diren 2 modalitateen artean (DBH eta Batxilergoa).\nAurkeztu duten proiektua, Basureco, zaborra, prentsa eta birziklapena aukeratu ondoren, inguruko enpresetan, hala nola Megaparken Ikean eta Urdulizko Garden Centerren, aprobetxatzen diren hondakinak lortzeko edukiontziak dira.\nNire aldetik, Azkorrin ekonomia irakasle naizen aldetik, DBHko 4. mailako ikasleei ikasturte osoan zehar izandako inplikazioagatik eta egindako lan handiagatik sentitzen dudan harrotasuna transmititzea besterik ez dago.


Zumaienak eta Mater ontzi museoak elkarlanerako hitzarmena sinatu dute - Zumaia - Baleike.eus\nZumaienak eta Mater ontzi museoak elkarlanerako hitzarmena sinatu dute\nBaleike 2020-02-06 08:38\nPlastifisharen Kostera izeneko proiektuaren barruan, Zumaienako eta Mater Ontzia Museoko arduradunek elkarlanerako hitzarmena sinatu dute. Proiektu honek, itsas hondakinen mehatxuak ardatz hartuta, hiritarrak beraien ingurugiroaren kontserbazioan inplikatzea du helburu.\nMater Ontzia Museo Ekoaktiboak Ternuarekin elkarlanean pentsaturiko proiektua da Plastifisharen Kostera, eta EOCA (European Outdoor Conservation Association) eta Gipuzkoa Foru Aldundiak babesten dute.\n"Plastifisha inbasio bat da, itsas hondo sakonenetatik lurreko mendirik garaienak ere kolonizatu ditu. Plastifisharen Kosterak inbasio hau eteteko helburua du, bere iturritik hasita; ibaian gora aurkitzen diren kolektiboak arazoan esku hartzera inplikatuz eta inbasio honen hedapenaren prebentzioa eta sentsibilizazioa sustatuz", azaldu dute kanpainaren sustatzaileek.\n"Hitzarmen honekin, orain dela urtebete Surfrider Foundation eta Foru Aldundiarekin sinatutako hitzarmena indartzea du helburu Zumaienan", ikastetxeko zuzendaritzak azaldu duenez. Hala, DBH-ko ikasleez gain, LH-ko ikasleek ere parte hartuko dute sistematizatutako ekintza hauetan.


Losada | Jatetxe-Ardotegia Arrasaten - Losada\nJatetxe honetan egindako esku-hartzea espazioak berrantolatzea izan zen. Erabiltzen ez zen barra bat ardotegirako espazio batek ordezkatu zuen. Horretarako, jangelako espazioa eta ardotegia burdin eta beirazko itxitura batekin banatu genuen.\nJatetxe honetan egindako esku-hartzea espazioak berrantolatzea izan zen. Erabiltzen ez zen barra bat ardotegirako espazio batek ordezkatu zuen. Horretarako, jangelako espazioa eta ardotegia burdin eta beirazko itxitura batekin banatu genuen.nnDISEINUA ETA ERABERRITZE PROIEKTUA_ LOSADA DISEINU OBRAKnGAUZATZEA_ LOSADA DISEINU OBRAKn


Erosi Bluestone Sevillan\nKapsulak eta tantak Bluestone Sevillan\nKapsulak eta tantak Bluestone dira potentzia handitzeko irtenbiderik onena. Tresna dagoeneko munduko gizon guztien artean finkatu da. Potentzia lortzeko erremedio bat lortu behar baduzu, honako hau egin beharko zenuke:\nBete webguneko eskaera orria, zure telefono zenbakia eta izena sartu behar dituzu eskaera orrian.\nLaster aholkulari batek deituko dizu eta produktuari buruzko galdera guztiak erantzungo ditu.\nOraintxe bertan% 50eko deskontua produktuan. Sevillako kapsulak eta Bluestone tantak fabrikatzailearen webgune ofizialean soilik lor ditzakezu 49€ deskontuarekin.\nKapsulak eta tantak Bluestone konplexurik onena da Espainiako potentzia eta muntaketa sendoa lortzeko. Potentzia handitzea eta hobetzea, muntaketa eta libidoa sortzen da, indartsuagoak izango dira. Potentzia, muntaketa eta libidoa handitzeko eta hobetzeko kapsula eta tanta hauek zure herrialdeko (Espainia) gizon guztien artean finkatu dira. Aldi berean, ez da zaila Sevillako tantak eta kapsulak eskatzea muntaketa eta potentzia sendoa lortzeko, prezio baxua dela eta. Nola erosi tanta eta kapsulak hobetzeko eta handitzeko muntaketa, potentzia?\nErosi Bluestone sevillarraren muntaketarako\nProdukzio bat erosteko, potentziarako erosteko, egin berehalako eskaera beherapeneko prezioan fabrikatzailearen webgune ofizialean (adierazi zure izena eta telefono zenbakia). Itxaron enpresako aholkulariaren deia eta adostu xehetasunak, argitu xehetasun guztiak eta egin eskaera. Jaso produktua muntatzeko eta potentziarako zuretzat, sevillarrak. Eskaera onartu eta ordaintzen duzu jaso ondoren bakarrik, edo posiblea da ondasunak posta bulegoan edo paketea entregatuko duen mezularitzan jaso eta ordaintzea. Paketea mezularitza bidez zure helbidera bidaltzearen kostua beste hiri batzuetakoa izan daiteke - Sevilla.\nErosi% 50eko beherapena. Sustapenaren baldintzak mugatuak dira.Bluestone muntaketa eta potentzia sendoa eros dezakezu fabrikatzailearen webgune ofizialean soilik prezio murriztuan 49€.\nGizonezkoen potentziaren estimulatzaile eraginkorrenak: drogak, produktu afrodisiak, osagai naturalak eta belar erremedioak.


Enkarterriko berbalagunak: 2007/02\notsailaren 27tik martxoaren 13ra (Astearteetan)\nArgazki kamera berria duzu eta ez dakizu erabiltzen? Argazkietan begiak gorri atera zaizkizu? Etorri argazkigintza digitala ikastarora eta ikusi zure kamerak eskaintzen dizkizun baliabideak. (3 egun)\nMaristas ikastetxean (Zalla) 19:15- 21:15. Plaza mugatuak!!\nIzena emateko: Mankomunitateko euskara Zerbitzuan 94 6671851 (Lorea/Miren)\nOtsailak 24, zapatua\nLasaitasuna nahiago? Hona hemen beste proposamen bat.\nBertsoak, musika, antzerkia… denetarik izango dugu gure Bertso kabareten, giro beroa eta pikantea, Iratxe Ibarra, Onintza Enbeita eta Oihane Perea Bertsolariekin.\nBalmasedako Emakumearen etxean, 22:00etan.\nZer egingo duzu asteburu honetan? Ez duzu oraindik pentsatu? Zatoz gurekin sagardotegira!!!\nAfaria Astigarragako Rezola sagardotegian izango da. Afaldu eta gero Hernanira joango gara goizeko 5ak arte.\nLekua: Zallako autobus geltokian\nAutobusa + menua = 15€ (Bonoak salgai Zuretxen)\nTxotx Euskara taldeak antolatuta\nSMS bero-beroen saridunak\nAEK-ko goizeko 3. urratsa\nHona hemen SMS bero-beroen II. Lehiaketan irabazitako mezuak, hurrengo urtean guk igaro genuen San Balendin egun gozoa pasatu nahi baduzu, hasi notak hartzen, praktikatzea ezinbestekoa baita gai honetan aditu eta aritua izateko!!\nIRABAZLEA: AEK-ko goizeko 3. urratseko ikasleak\nAu pgotx! 3. blaunldiko mutil, Dlby Surroundko ahtsa, infrgorriak bgietn ta bibrgailua… badakzu non!\n1.AKZESITA: Balmasedako lotsati bat\nHanken artean daukazun kaiolan pozik kantatuko luke nire txoritxok\n2.AKZESITA : Balmasedako beste lotsati bat\nMusika eta tabakoa lotuak daude, bai etxean, bai tabernetan edo kontzertuetan. Osasunerako txarra da… Hala ere zurekin desberdina da: hain ondo erretzen didazu txistua!\notsailak 16, barikua\nTailerrak eta Buruhandiak\n22:00etan Kontzertuak:Lurpe eta The Sinclairs\n22:00etan tabernetako mozorroen lehiaketa\nHaurrentzako parkea San Juan plazan (goizez eta arratsaldez)\n18:45ean inauterien hasierako txapligua\n19:00etan inauterietako mozorroen XIV lehiaketa.\n20:00etan berbena”Casting” taldearen eskutik\notsailak 18, domeka\n12:30ean Euskal Herriko inauteriak (Eguzki dantza taldea)\n18:30ean korrikaren aurkezpena, San Severino plazan\nKontzertua: Apurka taldea\notsailak 19, astelehena\n21:30ean Herriko umoristen XIV. erakustaldia.“Maritxu Zorrilla Memoriala”, klaret antzokian.\notsailak 20, martitzena\n10:00ean Hiriko dendari eta tabernarien mozorroak.\n11:00ean Inauteriko haur-kalejira\n12:15ean Bermouth dantzaldia, alde zaharrean\n16:30ean Ogi-tosta lehiaketaren XI. edizioa\n18:00etan Berbena “sorgiñe” orkestraren eskutik.\n19:00ean Inauterietako kalejira.\n19:45ean Berbenaren jarraipena.21:15ean Sari banaketa\n17:00-19:00 haur-dantzaldia Abrakadabra taldearekin (E. Eskartzaga Ikastetxean)\nInauterietako asteartean, Karnestolendak berriz ere gure artean izango ditugu, abestiak dioen bezala “los niños que van a la escuela” antzinako ohitura jarraituz, Gordexolako kale eta auzoetatik zehar abestuko dute.\n16:00-20:00 Makillaje tailerra Kiroldegian\n16:30ean: Inauteriaren hasiera HAKKER taldearekin.\n17:30ean: PATXIN ETA POTXIN taldearen saioa\n19:00etan: Maskaraden desfilea zortziko taldeak animatua.\n20:00etan: MOZORRO TXAPELKETA eta gau-jaia HAKKER taldearekinOtsailak 18, domeka\n12: 00etan Herriko plazatik irtengo gara Karnestolendak abestera\n14:00etan Bertso-bazkaria Frontoian (Fredi Paia eta Arkaitz Estiballes)\n17:00etan Lantzeko inauterien antzezpena herriko plazan\n20:00etan kalejira handia\n20:45ean Jaiak hasteko Pregoia\n21:00etan Gaujaia “Iman Berria” OrkestarekinOtsailak 17, zapatua\n12:00etan Gaztelu puzgarriak\n15:00etan Konpartsen bazkaria\n16:30ean “Xema magoa” polikiroldegian\n17:30ean Betizu (Frontoian)\n11:00etan Txistularien kalejira\n13:15ean Euskal dantzen erakusketa (Ibai-Lorak taldea)\n17:30ean Umeentzako ikuskizuna “Zirko Iluna” Euskadi plazan\n19:30ean Mozorro desfilea\n20:00etan Amuarrainaren erreketa\nHELDU hitzari, lekukoari, elkarlanari, euskarari, herriari. Martxoaren 22tik apirilaren 1era, Karrantzatik-Iruñera. Karrantzatik, bai, ondo entzun duzu, aurten Korrikak Enkarterri dauka abiapuntu, beraz entrenatzen hasi beharko dugu. Prest? Berotzeko, ariketa batzuk proposatzen dizkizugu:\nKorrika kulturbira, otsailaren 10ean, Karrantzan\n-10:30ean, Herri kirol erakusketa(Ibon Sarasolarekin)\n-11:00etan, Gaztelu puzgarriak eta kale animazioa\n-12:00etan txosnaren irekiera bertsolari eta trikitilariekin. Sagardoa, gazta eta intxaurrak doanik guztientzat!!\n-12:40ean, Euskal dantzen erakusketa (Karrantzako dantza taldea)\n-13:10ean Kontzertua Apurka taldearekin.\n-13:40ean, kulturbira antzerkia


Irekia Eusko Jaurlaritza - Gobierno Vasco :: Analisiek berretsi egin dute Araban eta Gipuzkoan bi pertsonengan koronabirusak eragindako infekzioa\nAnalisiek berretsi egin dute Araban eta…\nBi pertsona horiek bakartuta daude eta haien egoera klinikoki egonkorra da\nOsasun Sailak herritarrei gogorarazi die edozein susmoren aurrean etxean egon eta 900 20 30 50 telefonora deitu behar dutela\nKoronabirusak eragindako infekzioaren susmoagatik bi pertsonari, bata Gipuzkoan eta bestea Araban, egindako analisi mikrobiologikoek positibo eman dute. Osasun-egoera onean eta bakartuta daude. COVID-19 izeneko koronabirusaren lehen bi kasu positiboak dira Euskal Autonomia Erkidegoan.\nBi pazienteek Italiara eta Andaluziara bidaia egin dute azken 15 egunetan. Horrek, hasiera batean, kutsapena leku horietan gertatu ahal izan dela pentsarazten du. Arabako kasua osasun-arloko profesional bati (mediku bati) dagokio.\nOsasun Publikoaren eta Adikzioen Zuzendaritza zorrotz jarraitzen ari da protokoloa, eta kontaktuak aztertzen hasia da kutsapena prebenitzeko beharrezko neurriak zehazteko, eta berrogeialdian zenbat lagunek egon beharko duten erabakitzeko.\nBien bitartean, Osasun Sailak eta Osakidetzak erne jarraitzen dute, gaixotasun horrek nazioartean duen bilakaerari so. Euskal Autonomia Erkidegoak jardun-protokolo espezifiko bat du, komunitate zientifikoaren gomendioen arabera eguneratua eta gaixotasun horri aurre egiteko funtsezko alderdiak jasotzen dituena: kasuaren zehaztapena, jakinarazpen-zirkuitua, kontaktuen azterketa, bakartze-neurriak, erreferentziazko ospitaleak, gaixoak lekualdatzea, laborategietan analisiak egitea eta osasun-arloko profesionalak babesteko neurriak.\nGainera, herritarrentzat eskura dagoen informazioa areagotu da, bai ohiko bideen bitartez —osasun-zentroak eta ospitaleak, eta Osasun Kontseilua—, baita Osasun Sailaren eta Osakidetzaren webgunearen bitartez ere (www.euskadi.eus eta www.osakidetza.euskadi.eus, hurrenez hurren). Gomendio nagusia honako hau da: arnas infekzioaren sintomak —hala nola eztula edo eztarriko mina— nabaritzen dituzten pertsonek, duela gutxi arrisku-eremu batera bidaiatu badute, etxean geratu behar dute, eta Osakidetzako Osasun Kontseiluaren telefonora deitu (900 20 30 50).\nGaur egun, arrisku-eremutzat hartzen dira: Txina, Hego Korea, Japonia, Singapur, Iran edo Italia (Lombardia, Veneto, Emilia-Romagna eta Piamonte eskualdeak).\nOsasun Sailak eta Osakidetzak gogorarazi dute neurri erraz batzuk hartzea lagungarria izan daitekeela kutsapena prebenitzeko:\nEskuak urarekin eta xaboiarekin garbitzea.\nEztul edo doministiku egitean, ahoa eta sudurra ukondoarekin edo zapi batekin ondo estaltzea, arnas jariakinak atxikitzeko.\nAhal dela, erabili eta botatzeko zapiak erabiltzea zintz egiteko, eta erabili bezain laster haiek botatzea.\nOsasun Sailak eta Osakidetzak informazioa zabalduko dute bihar.\nRT @osakidetzaEJGV: ℹ Los análisis confirman la infección por coronavirus en dos personas, en Álava y Gipuzkoa ➕ https://t.co/i4AhIyz7lm


Gaztedi xake txapelketaren finala Azkoitian jokatuko da aurten ere - Urola Kostako Hitza : Urola Kostako Hitza\nGaztedi xake txapelketaren finala Azkoitian jokatuko da aurten ere\nAbenduaren 12an izango da, Gurea pilotalekuan, eta joan den martxoan jokatu zen 2020ko finalaren murrizketarik gabe, Anaitasuna Kakutek jakinarazi duenez. San Andres Txapelketa, aldiz, 30 jokalarirentzat mugatuta antolatuko dute; azaroaren 21ean egingo dute, Kultur Etxean.\nGaztedi Txapelketaren aurreko finaleko bi lehiakide, lanean. (Anaitasuna Kakute)\nKutxa Fundazioak xake jokalari gaztetxoentzat antolatzen duen Gaztedi txapelketaren aurtengo finala ere Azkoitian jokatuko da. Hala jakinarazi du Anaitasuna Kakute klubak. Azkoitiko klubak Kutxa Fundazioarekin eta Gipuzkoako Xake Federazioarekin elkarlanean antolatuko du finala; abenduaren 12an izango da, Gurea pilotalekuan.\nAnaitasuna Kakutekoek gogoratu duten gisan, 2021aren barruan jokatuko den Gaztedi txapelketaren bigarren finala izango da abendukoa. Izan ere, joan den martxoan 2020ko edizioaren finala ere Gurean jokatu zuten. Orduan ez bezala, eta COVID-19aren pandemiaren bilakaeraren ondorioz, baldintza malguakoekin egin ahal izango dute finala. Martxokoan, esaterako, ateak itxita jokatu zuten gaztetxoen finala, eta streaming bidez eman zuten; abenduaren 12an, “gauzak aldatzen ez badira”, egoera bestelakoa izango delakoan daude antolatzaileak, eta txapelketa normaltasunez egitea espero dute. “Ideia berriekin eta, batik bat, ilusioarekin ari gara lanean”, adierazi dure Azkoitiko klubaren arduradunek.\nLehiari dagokionez, bi mailatan banatuta jokatuko da Gaztedi Xake Txapelketaren finala: Handiak mailan zortzi taldek hartuko dute parte, eta Txikiak mailan hamaseik.\nSan Andres Txapelketa\nGaztediren finala ez ezik, XXVI. San Andres Txapelketa ere ari da antolatzen Anaitasuna Kakute. Abenduko hitzordua ez bezala, iazkoaren antzeko formatuan egingo dute azaroaren 21ean 10:00etatik aurrera jokatuko den txapelketa hori. Horrela, gehienez 30 jokalarik izango dute parte hartzeko aukera, Kultur Etxean. Zazpi txandatan jokatuko dute txapelketa, bost minutuko partidekin.\n2016tik 2019ra bitartean San Andres jaien bueltako txapelketarako erabili zuten formatu jendetsua berrartzeko pausoa 2022rako utzi du, horrenbestez, Anaitasuna Kakuteren zuzendaritzak. “Irail hasieran behin betiko erabakia hartu beharrean aurkitu ginen, aurreko lan eta erabaki asko eskatzen zuelako txapelketa jendetsua antolatzeak. Erabakia hartu genuen uneko egoera kontuan hartuta, aurreko urteetako formatua datorren urterako uztea onetsi genuen”, azaldu dute arduradunek.


Gutuna: 'Erlijioa Eskola publikotik kanpo' - Oarsoaldeko Hitza : Oarsoaldeko Hitza\nGutuna: 'Erlijioa Eskola publikotik kanpo'\nLaikotasuna elkarteko kideek erlijioa ikasgai gisa eskola publikoaren eskaintzatik kanpo gelditzeko eskatu dute gutunaren bidez. Umearen eskubidea kolokan jartzen dela diote, "eredu egokiena pertsona nahiko hazi eta hezi denean aukeratzen uztea da".\nJoseba Imanol Zubizarreta eta Jesus Gonzalez.\nUrtarrilaren 27an hasiko da matrikulazio kanpaina Haur eta Lehen Hezkuntza eta DBHko ikastetxeetan. Gurasoek beren seme-alabak matrikulatzeko ikastetxea aukeratzen duten unea da. Hasteko, eskola publiko bat ala pribatu bat nahiago duten erabaki behar dute. Gure hautua, zalantzarik gabe, eskola publikoaren aldekoa da, eta bigarren aukeraketa baten garaia iristen da: erlijio ikasgaia bai ala ez.\nLegeak hala aginduta, eta Konkordatua eta beste akordio batzuk aplikatuz, Espainiako Estatuko eskola guztiak behartuta daude erlijio-ikasgaia eskaintzera, nahiz eta matrikulatzeko orduan erlijioa edo haren ordezko ikasgaia (balio sozialak eta zibilak Lehen Hezkuntzan eta balio etikoak DBHn) jasotzeko aukera izan. Itundutako eskola pribatu askotan (funts publikoekin finantzatuak) hautatzeko aukerarik ez dagoen susmoa dugun arren, Erlijioa matrikulatzeko baldintzen artean sartzen da; hezkuntza administrazioak ez du interes handirik jartzen legea betearazteko, publikoan soilik ikuskatzen du legea betetzen den ala ez.\nHori dela eta, Laikotasuna taldetik ere zenbait puntu azaldu nahi genuke, aukera egiterakoan lagungarriak izan daitezen: Gaur egun erlijio-aukera oso txikia da eskola publikoan. 2019-2020 ikasturte honetako matrikulazio-datuen arabera, Euskal Autonomia Erkidegoan ikasleen %16,05ek soilik aukeratzen du erlijioa derrigorrezko mailetan. Mailaz maila, Haur Hezkuntzan % 85,72k ez dute aukeratu (Gipuzkoan % 92,51ek); Lehen Hezkuntzak % 82,09k ez dute aukeratu (Gipuzkoan % 90,53k); DBHn % 85,39k ez dute aukeratu (Gipuzkoan % 87,95ek). Gainera, ehuneko horiek gutxituz doaz ikasturtetik ikasturtera, eta ikasturte bakoitzean ehuneko puntu bat inguru jaisten da erlijioa irakasgaia aukeratzen duten ikasleen kopurua.\nErlijioa da Haur Hezkuntzan, Lehen Hezkuntzan eta DBHko lehen etapan aukerazko gai bakarra. Beraz, hautatzen duten gurasoek kontuan hartu dezatela ikasturteko 40 ordu gutxi gorabehera euren semeak bere taldetik kanpo igaroko dituela. Ez dugu esango horrek kohesio arazoak sortzen dituela, baina lagundu, ez du laguntzen.\nGela bakoitzeko oso ikasle gutxi (edo bat ez) besterik ez direnez, ikastetxeen joera mailako guztiak batera jartzea da. Horrek maila guztietako ordutegi osoa baldintzatzen du, erlijio-orduak lehenengo ezartzen baitira eta gainontzekoak horren baitan banatzen dira.\nIkasleak “bizitza etikoa” ikastea beharrezkoa dela esaten digute, baino erlijio-orduetan ez dute etika ikasten, morala baizik. Batzuetan etika orokorraren aurka doan moral hori (emakumeen diskriminazioa, aniztasun afektibo-sexuala, etab.). Gainera etika irakastea ez da irakasle baten lana, irakasle guztiena, gurasoena eta gizarte osoarena baizik, eta bere oinarria giza eskubideak izan behar dira.\nAdin hauetan ikasleak oraindik ez dira nahiko helduak honelako gogoeta sakona egiteko. Fededunak gurasoak dira eta umearen eskubidea kolokan jartzen da. Eredu egokiena pertsona nahiko hazi eta hezi denean aukeratzen uztea da.\nUrtean 700 milioi euro baino gehiago gastatzen ditugu batzuen pribilegio hau mantentzeagatik. Bai, pribilegioa da; eskubidea balitz, guraso guztiek (ateoek barne) bere sinismenak (edo eza) bere umeei ezartzeko aukera izango lukete denon diruaren kontura. Izan ere, 700 milioi horiek denok ordaindu ditugun zergetatik ateratzen dira, baina, ez da horrelakorik gertatzen. Horrek demokrazian oinarrizkoa den berdintasuna zapuzten du.\nAmaitzeko, berretsi nahi dugu beharrezkoa dela eskolak erakunde publiko gisa izan behar duen ezinbesteko izaera laikoa bermatzea, erlijio konfesionala hezkuntza-sistema ofizialetik kanpo utziz, hau da, curriculumetik eta eskola-eremutik kanpo. Eta hori lortzeko, Espainiako Gobernuari eskatzen jarraitzen dugu Espainiako Estatuak Egoitza Santuarekin (1979ko Konkordatu ospetsua) egindako akordioak salatzea eta indargabetzea, baita beste erlijio-konfesio batzuekin zentzu berean sinatutako akordioak ere.\nHonengatik guztiagatik gure aholkua hauxe da: ez matrikulatu zure umea erlijioan.\nJoseba Imanol Zubizarreta eta Jesus Gonzalez Laikotasuna elkartearen lehendakaria eta idazkaria, hurrenez hurren.


About: Iltze (espezia)\nIltzea (Syzygium aromatium) espezia bat da, izen bereko landaretik eratorria. Zuhaitz tropikal garai honek 50 urtetan ere eman ditzake bere kimu estimatuak. Historikoki espezien paradisutzat jo eta "espezien uharte" (Bacan, Makian, Moti, Ternate, eta Tidore) izena hartu duten Indonesiako MolukaUharteetako espezia guztiz preziatu hau iltzearen zuhaitzak ematen duen lorearen kimua da. Zuhaitzaren kimuak urtean gutxienez lau bat aldiz biltzen dira,zenbait egunez eguzkitan lehortzen utzi eta jatorrizko kolore gorrixka galduz merkaturatzen direneko kolore marroiahartzen dute.\nIltzea (Syzygium aromatium) espezia bat da, izen bereko landaretik eratorria. Zuhaitz tropikal garai honek 50 urtetan ere eman ditzake bere kimu estimatuak. Historikoki espezien paradisutzat jo eta "espezien uharte" (Bacan, Makian, Moti, Ternate, eta Tidore) izena hartu duten Indonesiako MolukaUharteetako espezia guztiz preziatu hau iltzearen zuhaitzak ematen duen lorearen kimua da. Zuhaitzaren kimuak urtean gutxienez lau bat aldiz biltzen dira,zenbait egunez eguzkitan lehortzen utzi eta jatorrizko kolore gorrixka galduz merkaturatzen direneko kolore marroiahartzen dute. Iltzea gehien estimatu eta ordaindu den espezietarikoa izan da, kiloa 7 g urre kostatzeraino. (eu)\n* Eugenia aromaticum *Eugenia caryophyllata *Eugenia caryophyllus\nIltzea (Syzygium aromatium) espezia bat da, izen bereko landaretik eratorria. Zuhaitz tropikal garai honek 50 urtetan ere eman ditzake bere kimu estimatuak. Historikoki espezien paradisutzat jo eta "espezien uharte" (Bacan, Makian, Moti, Ternate, eta Tidore) izena hartu duten Indonesiako MolukaUharteetako espezia guztiz preziatu hau iltzearen zuhaitzak ematen duen lorearen kimua da. Zuhaitzaren kimuak urtean gutxienez lau bat aldiz biltzen dira,zenbait egunez eguzkitan lehortzen utzi eta jatorrizko kolore gorrixka galduz merkaturatzen direneko kolore marroiahartzen dute. (eu)\nIltze (espezia) (eu)


Zenbateko handi da YouTube? • ZUZEU\nYouTubek sei urte bete ditu maiatzean eta jada ez da hasierako proiektutxo txikia. Ez. Hastapenetatik, haziz eta haziz joan da maldan behera doan elurrezko bola baten gisara eta, orain sareko munstrorik handienetako bat da; zentzu onean, noski. Ezetz jakin zein den bere tamaina?\nMinuturo 48 ordu bideo igotzen dira webgunera; hau da, bi egun oso osorik! Hamar egunetan zehar YouTubera igotako bideo guztiak ikusi nahi bagenitu, bizitza osoa eman beharko genuke (lo egiteko eta jateko atsedenik hartu gabe). Pentsa: 60 egunetan YouTubera igotako edukiak AEBetako hiru telebista kate garrantzitsuenek beren 60 urtetako historian zehar produzitutako eduki kopurua baino handiago da.\nErabiltzaileek 3.000 milioi orrialde bistaratzen dituzte egunero. Hilero 490 milioi erabiltzaile bakar sartzen dira webgunean eta 2.900 milioi ordu (325.000 urte!) ematen dituzte YouTuben.\nYouTube bisitatzen duten erabiltzaileen %70 AEBetatik kanpo bizi da; ez da harritzekoa beraz 46 hizkuntzetara itzulita egotea. Zerbitzua oraindik ez dago euskaraz, baina hazten hari den moduan, ez da harritzekoa hemendik gutxira YouTuben euskaraz nabigatzeko aukera izatea.\n1. YouTube bideo-hitzordu gune gisa sortu zen hasieran; baina azkenean, sortzaileek bide hori urratzeari uko egin zioten.\n2. Hasieran, utube.com konpainiak (Universal Tube & Rollform Equipment) YouTube salatu egin zuen beren webgunera erabiltzaile kopuru ikaragarria sartzen hasi baitzen. Izan ere, erabiltzaile horiek fonetikoki idazten zuten hitza (ingelesez you = u). Azkenean, salaketa ezerezean gelditu zen eta YouTuberen handitzearen ondorioz, utube.comek izena aldatu egin behar izan zuen utubeonline.comera arazoari aurre egiteko.\n3. YouTubera igotako lehen bideoan sortzaileetako bat ikus dezakegu San Diegoko (Kalifornia) zooan elefanteen tronpa luzeari buruz iruzkin bat egiten.


Luis Roquero, La Revoltosako eszena-zuzendaria: “Komedia korala bihurtu dugu La Revoltosa” - etakitto.eus\nLuis Roquero, La Revoltosako eszena-zuzendaria: “Komedia korala bihurtu dugu La Revoltosa”\nEstatuan bira arrakastatsua egin ondoren, Clasicos de la Lirica antzerki-konpainiak La Revoltosa zarzuela eskainiko du Coliseoan, hilaren 30ean, 20:30ean. Zarzuelako lan garrantzitsua da La Revoltosa eta XX. mende hasierako obra eguneratu du, Clasicos de la Liricak. Madrilgo korrala batean bihurtuko da Coliseoa eta bizilagunen arteko istiluen lekuko izango dira ikusleak.\n– Nolako proposamena dakarkigu La Revoltosak?\nXX. mende hasierako zarzuela da La Revoltosa. Izaera kostunbrista du eta sasoi hartako Madrilen dago girotua. Genero txikiko ikuskizun bezala sortu zen, baina gure moldaketarekin obra handitu dugu, bi ekitaldi eta lau koadro dituen komedia sortuz. XX. mende hasierako Madrilgo korrala bateko auzo-patioko giroa islatzen saiatzen gara, gaur egungo auzo-komunitateen antzera. Maitasun, zelo eta desadostasun istorioak ikusiko ditugu, hau da, bizilagunen arteko zalaparta.\n– La Revoltosa antzezlanak 120 urtetik gora ditu. Nolako moldaketa egin duzue obra eguneratzeko?\nIkuskizunak Ruperto Chapik sortutako La Revoltosaren esentzia orijinala mantentzen du, baina beste autore batzuen piezak erabiliz obra handitu dugu. Abestiek izaera madrildarra dute, obraren dramaturgiarekin bat egiten duen gaiarekin bat eginez. Horrela, bizilagun haien istorioa luzatzen dugu eta pertsonaiei indar gehiago ematen diegu. Komedia korala bihurtu dugu La Revoltosa.\n– Ikuskizunaren eszena-zuzendaria zara. Nola egiten duzu hainbeste antzezle zuzentzeko?\nLan asko egiten dugu. Entseguei eta aurretiko lanari garrantzia handia ematen diegu. Hasieran, antzezle guztiekin batzen gara, obraren lehen irakurketa egiten dugu eta eszena guztiak sortzen hasten gara. Lehenik, aktoreekin banaka egiten dugu lan eta, ondoren, taldeka. Ondo asmatzen saiatzen gara castinga egiteko orduan, pertsonaien izaerara ahalik eta ondoen egokitzeko.\n– INAEMen Platea programarekin bira egin duzue 2019an. Nolako erantzuna jaso duzue?\nZoragarria. Poz handia eman digu publikoaren erantzunak eta eurek sorpresa handia hartu dute obrarekin. Saio batzuetan bisak egin behar izan ditugu eta, batzuetan, obra eten behar izan dugu publikoaren txaloengatik. Poz handiko urtea izaten dihardu.\n– Zarzuelak momentu gozoa bizi du?\nEz, ez duelako behar duen laguntzarik jasotzen. Hezkuntza arloak eta erakundeek genero hau gehiago sustatu beharko lukete, eta guztion eskura jarri ikuskizun hauetarako sarbidea. Zarzuela ikuskizunek gutxieneko kalitatea izan behar dute eta kalitatezko ikuskizunak ikustea ahalbidetu behar zaio jendeari. Mota honetako ikuskizunak lehen aldiz ikusten dituen jendeak errepikatu egiten du ondoren. Guk, adibidez, antzerki batean antzezten badugu, hurrengo biran toki berean antzeztu ohi dugu.\n– Publiko gaztearengana hurbiltzen saiatzen zarete. Nola?\nPubliko berria sortu nahi dugu, zarzuela publiko nagusiagoarekin lotu ohi delako. Horretarako, kalitate handia, proposamen eszeniko erakargarria eta artista gazteak edukitzen saiatzen gara. Zarzuelak bizirik jarraitu ahal izateko belaunaldien arteko erreleboa behar da.\nLa RevoltosaLuis Roquerozarzuela\n« Indarkeria matxistari ez esan diote eibartarrek gaur Untzagan Guraso berbalagunek arratsalde polita pasa zuten Barixakuak Jolasian »


Oharrak — Eibarko Udala\nDatorren ostiralean, hilak 14, Astelena frontoian boxeo saio bat izango da 22:00etan. Ingurua seinaleztatuta egongo da 16:00etatik goizaldeko 02:00etara.\nHurrengo ostiralean, hilak 14, asfaltatze lanak egingo dira errepide nagusian, LIDT zentro komertzialaren instalazio berriaren aurrean, Otaola hiribidean 32. zenbakian. Lanak 08:00etatik 13:00etara egingo dira. Ingurua behar bezala seinaleztatuta egongo da.\nOstiralean, ekainak 14, 08:00etatik aurrera gune bat seinaleztatuta egongo da Torrekua kalean Ospitalearen parean, Untzaga plazan egun horretarako programatuta dagoen kontzertuko partaideen ibilgailuak aparkatzeko. Ekitaldi bera dela eta, 14:00etatik aurrea Untzaga plazan seinaleak jarrita egongo dira bi gunetan: Txoko tabernaren parean eta Sayoa tabernaren parean.\nHurrengo igandean, hilak 16, txirrindularitzako LXXXIV SAN JUAN SARI NAGUSIA izango da. Irteera era neutralizatuan egingo da Fermin Calbetón kaletik abiatuta. Ekipoen ibilgailuak Toribio Etxebarria kalean aparkatuko dituzte. Lasterketa 12:06an iristea aurreikusten da, eta Barrena kaletik eta Urkizu pasealekutik sartuko da, Toribio Etxebarria kaleko helmugaraino iritsi arte. Toki batzuk seinaleztatuko dira Errebal kaleko 5 zenbakian eta Julian Etxebarria 7n.


Izena emateko epea irailaren 27ra bitartean irekita egongo da.\nAIC International Approach programa administrazio-egoitza Bizkaian duten 30 urte baino gutxiagoko gazteei zuzenduta dago. Atzerrian dauden automozioaren sektoreko euskal enpresetan gehienez ere 9 hilabeteko lan-esperientzia izateko aukera emango die.\nHilean 1.200 euroko diru-laguntza jasoko dute bekadunek (kopuru hori handiagoa izan daiteke helmuga herrialdearen arabera). Laguntza horrek mantenu-gastuei, etxebizitzaren alokairuari edo hegazkin-txartelen gastuei aurre egiteko balioko du.